PRITISCI SAD SVE JAČI Amerikanci žele da Srbija ne uzima gas iz Rusije\nAmerikanci više ne kriju da će učiniti sve kako bi smanjili isporuku gasa iz Rusije u region Zapadnog Balkana i učinili dostupnim korišćenje ovog energenta iz SAD. Zamenica pomoćnika državnog sekretara SAD zadužena za energetiku Meri Vorlik, koja je u poslednje vreme često gost u regionu, jasno je juče naglasila da prioritet Srbije treba da bude povezivanje sa bugarskim gasovodom.\n- Treba da se razmotri i korišćenje tečnog prirodnog gasa koji stiže iz Amerike i Australije - navela je Vorlikova.\nOd Krka do Srbije\nOvo nije prvi takav "predlog" zvaničnika SAD-a Srbiji. Pre tačno godinu dana iz Amerike stigla je ponuda da se njihov gas preko novog terminala dopremi do ostrva Krk, a odatle do Srbije. Potom je senator Kristofer Marfi "ponudio" da se Balkanu dopremi taj energent u zamenu za ruski, da bi pre nekoliko meseci stigao još jedan predlog - da se isti ovaj gas dostavi tankerima i to u portugalsku luku na oko 100 kilomatara od Lisabona, a zatim da se dalje distribuira. Sve to, bez objašnjenja o detaljima isporuke i ceni.\n"Briga" Amerikanaca za gas kojim se snadbeva Srbija donekle je opravdana, jer bi naša zemlja za tri godine mogla da ostane bez jedine trase za snadbevanje ovim energentom iz Rusije, a preko Ukrajine, zbog ozbiljno narušenih odnosa ove dve zemlje. Ipak, postavlja se pitanje da li je snadbevanje gasom iz Amerike, Australije i preko Bugarske tehnološki moguće i ekonomski isplativo.\nPoznavaoci prilika navode da je snadbevanje prirodnim gasom iz Amerike i Australije preskupo, ali da bi izgradnja tri terminala na Jadranu, to mogla učiniti donekle prihvatljivim rešenjem. I tada bi, kažu oni, gas bio skuplji u odnosu na ruski, ali bi i za to moglo da se nađe rešenje.\nKonekcija ka Mađarskoj\n- Kada politika umeša prste, sve je moguće. Onima kojima je to u interesu, mogli bi da obezbede subvencije - navodi sagovornik "Blica" iz Udruženja naftaša i energetičara.\nZa sada je u poodmakloj fazi planiranja samo izgradnja terminala na Krku, a za realizaciju tog projekta, prema nekim procenama, neophodno je godinu dana. Krak gasovoda iz tog terminala išao bi u Mađarsku, odakle bi Srbija mogla da preuzme gas, ali je uslov za to da obezbedi konekciju prema Mađarskoj.\n- U ovom trenutku snadbevanje gasom iz Rusije nema konkurenciju, što utiče i na cenu gasa. Ukoliko bi se izgradili terminali ili bar jedan na Krku, bila bi neophodna i izgradnja gasovoda. Kad bi se ceo taj projekat zaista i sproveo, Rusi bi na ovim prostorima dobili kakvu-takvu konkurenciju - kaže naš sagovornik.\nPreko Ukrajine do 2019.\nPrema najavama, Rusija će 2019. godine obustaviti isporuku gasa preko Ukrajine, a to znači da Srbija mora da nađe novi način za snadbevanje gasom. Najrealniji novi pravac snadbevanja tim energentom je Niš - Dimitrovgrad. Izgradnja tog gasovoda, kojim bi se Srbija povezala sa Bugarskom, jedan je od šest prioritenih projekata Evropske komisije, koja bi, kako je najavljeno, iz pristupnih fondova za to mogla obezbediti nekoliko desetina miliona evra. Na taj način bi Srbija bila obezbeđena gasom i to ne samo iz Rusije, već i iz Azerbejdžana i severne Afrike.\nDa se ta opcija ozbiljno razmatra, pokazuje i telefonski razgovor premijera Srbije i Bugarske Aleksandra Vučića i Bojka Borisava, od pre dva dana. Kako je saopšteno iz Vlade, oni su razgovarali o izgradnji interkonektora između Srbije i Bugarske.\nVučić: Išao sam u Ameriku, Azerbejdžan...\nO problemima koje Srbija ima sa gasnim sandbevanjem govorio je i Aleksandar Vučić, tokom čitanja svog ekspozea u Skupštini Srbiji. On je tada rekao da je Srbiji sada potrebno oko dve milijarde kubika gasa, a za 10 godina, kad se očekuje veća industrijska proizvodnja, trebaće 3,5 miliona kubnih metara.\nVučić je tada pozvao svakog ko možda to rešenje ima, da ga i predloži, jer Srbija za sada dobija samo ruski gas preko Ukrajine.\n- Išao sam i u Ameriku, i u Azerbejdžanu sam razgovarao. Pričao sam i sa Marošem Šefčovićem iz Evropske komisije o interkonekciji, da oni daju 20 miliona, mi ćemo 15 miliona da platimo, ali odakle će da stigne taj gas - upitao je Vučić, dodajući da on taj gas još ne vidi.


Dodik: NATO bi ograničio BiH, neće me zaplašiti prijetnje niti sankcije - Radio Bet\nPredsjedavajući Predsjedništva BiH Milorad Dodik izjavio je da bi pristupanjem NATO-u BiH izgubila mogućnost saradnje sa onima koji nisu u tom savezu i da je budućnost zemlje u vojnoj neutralnosti.\n“Ako idete u NATO, vi ste se svrstali tamo, a mi kažemo da ostajemo vojno neutralni”, rekao je Dodik, podsjećajući na Rezoluciju Narodne skupštine Republike Srpske o vojnoj neutralnosti.\nOn je dodao da je sadašnja situacija u svijetu nesigurna, zbog čega traži odgovore lokalne strukture da obezbijedi neutralnu i stabilnu sredinu.\n“Mislim da je neutralna i stabilna sredina upravo ovaj stav o vojnoj neutralnosti”, rekao je Dodik za Al Jazeeru Balkans.\nOn je podsjetio da Republika Srpska nije rekla da ide sa Rusijom ili Kinom.\n“Mi smo rekli ne idemo nigdje, da želimo ostati vojno neutralni”, naglasio je Dodik.\nOn je naveo da su neke zemlje, poput Švedske, odbile da budu u NATO-u i da se to ne smatra problemom.\n“Svi čitamo kako se Donald Trump zalaže da napusti NATO, a ovdje kod nas kao da je to pitanje života i smrti, tako da bolje da sačekamo s tim”, istakao je Dodik.\nOdgovarajući na pitanje da li je ruski čovjek, Dodik je rekao da bi se u tom slučaju zalagao za vojni savez sa Rusijom.\n“Ja mislim da treba ostati vojno neutralan”, ponovio je Dodik i napomenuo da ne vidi ništa loše u tome da BiH ima dobre odnose sa Turskom kao moćnom zemljom.\nPredsjedavajući Predsjedništva BiH rekao je da se ne može očekivati od “Srba i Republike Srpske da podrže put ka NATO-u, kada ih je ta alijansa bombardovala osiromašenim uranijumom i direktno utjecala na ishod rata u BiH”.\nOdgovarajući na pitanje da li svojim stavovima rizikuje nove sankcije i izolaciju, Dodik je rekao da ne može utjecati na politiku SAD.\n“Ali, niko ozbiljan u BiH ili SAD ne može očekivati da će Milorada Dodika zaplašiti nova prijetnja ili sankcije”, istakao je Dodik.\nOn je podsjetio da je nedavno zamjeniku američkog državnog sekretara rekao da nema konsenzusa o NATO putu BiH.\n“Ja govorim da je nama potrebna vojna neutralnost za sve ljude u BiH. Mislim da BiH treba potpuno demilitarizovati”, naveo je Dodik.\nGovoreći o protestima grupe “Pravda za Davida”, Dodik je rekao da nije bilo pretjerane upotrebe sile.\n“Bila je pretjerna upotreba sile kada nas je NATO bombardovao i prema policajcu kojeg su tamo tukli, to su jedine slike nasilje. Pitam se šta bi bilo u Americi da je neko uzeo makaze i presjekao traku gdje piše ‘Policija, ne prilazi`. Šta bi bilo s njim i kako bi se proveo na tom mjestu”, upitao je Dodik.\nOn je dodao da će Republika Srpska ojačati poziciju policije i da u to niko ne treba da sumnja.\n“Mislim da je krajanje vrijeme da policiji damo ovlaštenje kako bi bez oklijevanja mogla da djeluje na svako narušavanje javnog reda i mira i narušavanja bezbjednosti drugih ljudi”, ocijenio je Dodik.\n“Izražavanje političkih stavova nije problem, to možete da učinite u svakom civilizovanom i demokratskom društvu kakvo je, vjerujem, i naše, tako što ćete prijaviti skup, a svi ti skupovi u Banjoj Luci mjesecima nisu bili prijavljeni i to je nešto što je viđeno kao problem i pripisano vlastima”, podsjetio je Dodik.\n“Politička zloupotreba mirnih protesta građana nije doprinijela dolasku do istine. Tu je Tužilaštvo nadležno i apelujem da Tužilaštvo te stvari stavi na dnevni red”, rekao je Dodik.\nOn je rekao da ne vjeruje Tužilaštvu BiH, ali da vjeruje da bi na bazi prikupljenog ova institucija mogla da zatvori slučaj “Davida Dragičevića” bez tereta političke prirode koji je sada prisutan.\nRadio Bet: Izvor: Klix.ba


Sednica RG NKEU: Poglavlja 1 i 3 tehnički spremna za otvaranje - Centar za evropske politike Sednica RG NKEU: Poglavlja 1 i 3 tehnički spremna za otvaranje - Centar za evropske politike\n23. jul 2020. – Materija iz oblasti sloboda kretanje robe i pravo poslovnog nastanivanja i slobode pružanja usluga koja je sadržana u poglavljima 1 i 3 administrativno je spremna za otvaranje, međutim, nedostatak napretka u oblasti vladavine prava i manjak administrativnih kapaciteta sprečavaju dalji progres u ovim oblastima.\nOvo je jedan od zaključaka zajedničke onlajn sednice radnih grupa za poglavlja 1 i 3 Nacionalnog konventa o Evropskoj uniji (NKEU), kojima u okviru NKEU koordiniše CEP. Na događaju su predstavljeni diskusioni papir Sloboda kretanja robe – koliko smo daleko od Evropske unije i nacrt diskusionog papira „Vama na usluzi – položaj advokature u svetlu prava EU o uslugama i slobode poslovnog nastanjivanja”, koji će uskoro biti dostupan na sajtu CEP-a.\nRizik od „neformalnog zastoja” u procesu pregovora\n„Ove godine je upućena primedba zbog odsustva napretka u vladavini prava, što zabrinjava“, istakao je on i zaključio da postoji velika šansa da do kraja godine ne otvorimo nijedno poglavlje i uđemo u „neformalni zastoj“ u pregovorima.\nMiloš Janjić, mlađi istraživač u CEP-u je prilikom predstavljanja diskusionog papira za Poglavlje 1, napomenuo da je dokument nastao sa ciljem da pomogne privrednicima da ostvare bolji uvid u složenu materiju koja reguliše ovu oblast.\n„Iz razgovora sa privrednicima smo uvideli da oni ne razumeju dovoljno ovu oblasti, te je iz tih razloga nastao eksplanatorni dokument, ali se on bavi i javnim politikama, odnosno preporukama za unapređenje stanja u ovoj oblasti“, istakao je i dodao da su mala i srednja preduzaća limitirana u smislu konsultantskih usluga, pa je dokument koji objedinjuje regulativu za Poglavlje 1 bio veoma potreban.\nTakođe, u dokumentu se navodi da je neophodno uložiti dalje napore u utvrđivanju jasnog plana i sistema za praćenje napretka u ovoj oblasti od strane Ministarstva pravde.\n„Problem koji se javlja na konkretno ovom primeru je paradoksalna situacija da se u Republici Srbiji još uvek čeka usvajanje propisa EU koji su u ovom trenutku već zastareli. Konkretnije, dok su pripremne radnje za transponovanje EU regulative u srpsko zakonodavstvo otpočele, na nivou EU su ovi propisi već promenjeni”, navodi se u dokumentu.\n„Harmonizacija u oblasti slobode kretatanja robe legitiman je strateški cilj Republike Srbije, s obzirom na to da Evropska unija predstavlja najznačajnijeg trgovinskog partnera Srbije, što govori podatak da je 2019. godine 67% izvoza činilo izvoz u EU, dok je 58% uvoza dolazilo iz Evropske unije”, navodi se diskusionom papiru.\nNa sednici je predstavljen i nacrt diskusionog dokumenta javne politike Vama na usluzi – položaj adokature u stvetlu prava EU o uslugama i slobode poslovnog nastanjivanja.\nStefan Dragojević, pravni ekspert i autor diskusionog papira je rekao da je advokatura veliki problem za našu zemlju zbog potrebe za usklađivanjem sa pravilima EU koji se tiču obavljanja advokatskih usluga, ali i suprotstavljenih interesa različitih aktera, pre svega Advokatske komore.\nSednica je održana u okviru projekta „Pripremi se za učešće“ koji sprovode CEP, NALED i portal European Western Balkans, uz podršku Delegacije EU u Srbiji, sa fokusom na proučavanje ekonomskih pitanja u procesu pristupanja Srbije EU i aktivno uključivanje organizacija civilnog društva u pregovore o pristupanju u odabranim ekonomskim poglavljima.\nVest je prvobitno objavljena na vebsajtu portala European Western Balkans.


Starović: Srpski kokus najbrojniji od osnivanja, podjednak broj demokrata i republikanaca\nDecembar 07, 2021 20:21\nSrpski kokus, koji okuplja članove američkog Predstavničkog doma i Senata naklonjene saradnji sa Srbijom, najbrojniji je od osnivanja i u njemu je skoro isti broj pripadnika Republikanske i Demokratske partije, kaže državni sekretar u Ministarstvu spoljnih poslova Srbije Nemanja Starović.\n"Pored toga što je brojniji nego ikada, u srpskom kokusu danas imamo gotovo podjednak broj pripadnika Republikanske i Demokratske partije, što opovrgava teze po kojima unapređenje saradnje sa Srbijom predstavlja težnju samo jedne američke partije", rekao je Starović za Sputnjik.\nOn je naglasio da Srbija ne sme da ignoriše aktivnosti u SAD "onih iz regiona koji nam ne žele dobro", ali, kako navodi, isključivo reaktivni pristup nikada ne donosi prave rezultate.\nUpravo zato je dobro, dodaje Starović, to što srpska ambasada nameće nove, pozitivne teme i deluje u širokom luku prema društvenim faktorima SAD.\nStarović je za Sputnjik govorio povodom prisustva visoko rangiranih predstavnika američkog Kongresa na večeri u srpskoj ambasadi u Vašingtonu, članova Komiteta za spoljne poslove, Vojnog komiteta, kao i Bezbednosnog komiteta u Predstavničkom domu.\nUkazao je da se često precenjuje uloga lobističkih agencija koje za prevashodni zadatak imaju to da nekome omoguće ili zakažu susret sa određenim ljudima, "ali će uspeh tog susreta ipak zavisiti od vas, odnosno od onoga što imate da saopštite ili predložite sagovornicima".\nStarović je ocenio da je tim ambasade Srbije u Vašingtonu, za godinu dana koliko se na njegovom čelu nalazi Marko Đurić, postigao veliki uspeh.\nOn je naveo da se u Ministarstvu spoljnih poslova svakodnevno prate susreti ambasadora Đurića sa senatorima, kongresmenima i stručnjacima iz najuglednijih i najuticajnijih tink-tenk organizacija i naglasio da je sve to rezultiralo činjenicom da je danas srpski kokus najbrojniji od svog osnivanja.\n"Za razliku od nekih drugih, koji svojim delovanjem u Vašingtonu konstantno podgrevaju teme s konca prošlog veka, srpska diplomatija danas potencira privrednu saradnju i ekonomsko povezivanje unutar regiona, što je američkim sagovornicima razumljivo i prijemčivo, a u čemu prepoznaju i interes sopstvene države", rekao je Starović.\nAmerički advokat srpskog porekla i republikanski kandidat za kongresmena iz NJu Džerzija Robert Ković smatra da to što srpski kokus ima manje ili više članova nije nužno pokazatelj interesovanja i napominje da je važnije šta članovi postižu.\nNa pitanje da li Srbija ima jednaku podršku predstavnika obe stranke na Kapitol hilu, Ković kaže da je uveren da Srbija uživa veću podršku Republikanske stranke.\nOn je naveo da zato čude simpatije koje, smatra on, Srbi pokazuju prema demokratama, "zaboravljajući iskustvo iz prošlosti".\nKović je rekao da se sentiment prema Srbiji pomerio od posmatranja Srbije kao neprijatelja, kako je bilo 90-ih, "do jedne neutralnije emocije, jer se ništa zaista ne dešava, i Srbija već dugo ne zauzima u vestima značajne termine".\nOn je upozorio da, ukoliko se dese neka ozbiljnija pomeranja, može se očekivati da će se antisrpska mašina za odnose s javnošću pokrenuti sa stavom "evo opet prave nevolje" što će, kako navodi, ohrabriti međunarodnu zajednicu da se ponovo udruži protiv Srbije.


Banjaluka: Za nova radna mjesta 3,1 milion maraka\nČetvrtak, 16.05.2019., 12:09 Četvrtak, 16.05.2019., 12:09\nZa otvaranje novih radnih mjesta na području Banjaluke, ove godine, biće izdvojeno preko 3,1 milion maraka, utvrđeno je Akcionim planom zapošljavanja.\nIstovremeno, značajan iznos, skoro 700 000 KM, biće investirano u razvoj preduzetničke infrastrukture, što podrazumijeva ulaganja u Poslovnu zonu “Ramići – Banjaluka”, ali i otvaranje nove poslove zone kod “Jelšingrada”.\n– Pored ovih lokacija, u ovoj godini ćemo pokušati da identifikujemo i pripremimo barem još jednu novu lokaciju za uspostavljanje poslovnih zona – ističu u Odjeljenju za lokalni ekonomski razvoj i podsjećaju da je u Ramiće do sada ušlo 16 investitora.\nVažan segment razvoja i novog zapošljavanja nose i aktivnosti Centra za razvoj poljoprivrede i sela. Prema akcionom planu za ovu godinu, planirana su podsticajna sredstva za razvoj poljoprivrede i realizaciju projekata iz ove oblasti u iznosu od 900 000 maraka, dok će 200 000 KM biti izdvojenao za subvencije za privođenje zemljišta kulturi.\nPotencijal za nova zapošljavanja postoji i u sektoru turizma, gdje je za tekuće projekte i programe iz ove oblasti, te za sufinansiranje projekata iz turizma planirano 111 000 KM.\nZa sufinansiranje projekata od značaja za grad koji podrazumjevaju nova zapošljavanja, Gradska razvoja agencija će izdvojiti oko 60 000 KM, dok će za sufinaniranje fondacije Inovacioni centar Banjaluka, Grad izdvojiti dodatnih 15 000 KM.


Konkurs za projekat predstavljanja Srbije na 14. Venecijanskom bijenalu\nU ime Ministarstva kulture i informisanja, Muzej primenjene umetnosti, u saradnji sa Udruženjem arhitekata Srbije, raspisuje konkurs za projekat predstavljanja Srbije na 14. Međunarodnoj izložbi arhitekture u Veneciji.\nPredaja konkursnih radova je do 22. januara 2014.\nNakon nekoliko Bijenala posvećenih slavljenju savremenosti, tema 14. Bijenala će se fokusirati na istoriju – na neizbežne elemente svekolike arhitekture koje je koristio svaki arhitekta, svuda i u svako vreme (vrata, pod, plafon, itd.) i na evoluciju nacionalnih arhitektura u poslednjih 100 godina. Predviđeno je da 14. Bijenale arhitekture ima dve vrste prezentacija i to:\n1. Nacionalnu prezentaciju – tumačenje teme predložene od strane umetničkog direktora Rema Kolhasa. Nacionalna prezentacija predstavlja obavezni deo Nacionalnog nastupa i mesto održavanja je paviljon Republike Srbije.\n2. Dopunske programe – manifestacije koje treba da teku paralelno sa Nacionalnim prezentacijama. Ovi programi nisu obavezni deo Nacionalnog nastupa a odobrava ih i finansira Direktorat Bijenala u Veneciji. Mesto održavanja ovih programa može biti i van nacionalnog paviljona i prostora Đardina.\nProjekat Nacionalne prezentacije je obavezni deo konkursnog rada i načelno se vezuje za postavljenu temu. Treba da sadrži predlog koncepta i dizajna izložbe kao tumačenja teme Bijenala u dijapazonu od direktne interpretacije teme do kritičkog otklona koji za osnov usvaja srpsku arhitekturu kod nas i u svetu.\nProjekti Dopunskih programa mogu biti osmišljeni od strane konkurenata sa zadatakom da dodatno osvetle temu Bijenala; predviđeni su kao događaji različitih formi koje obuhvataju: hepeninge, predavanja, okrugle stolove, izložbe, video radove, letnje škole i univerzitete, gostovanja renomiranih autora, radionice i ostalo. Učesnici konkursa nisu obavezni da predlože ove programe u okviru svog rada. Ovi programi mogu biti i samostalni i ne moraju (a mogu, po nahođenju autora) imati direktnu vezu sa glavnom temom. Mesta događanja ovih programa mogu biti prostori unutar Đardina a van Nacionalnog paviljona Srbije, u slobodnim prostorima Arsenala, u prostorima grada Venecije i na njegovoj akvatoriji.\nUčesnici konkursa će svoje radove, neanonimno, dostaviti najkasnije do 22. januara 2014. godine Udruženju arhitekata Srbije. Eventualna pitanja se mogu dostavljati na e-mail adresu sas-dab@eunet.rs, najkasnije do 25. decembra 2013.\n– oprema postavke 20.000,00€ (autor daje tehnički opis, opis izrade i rokove te precizan predmer i predračun za realizaciju)\n– transporni troškovi 6.000€ (1 šleper u odlasku i povratku)\n– rad na postavci – dnevnice, smeštaj i putni troškovi 15.000€\n– smeštaj, dnevnice i putni troškovi autora do 8.000€.\nZa više informacija pogledajte raspis konkursa i dokumentaciju.


SAD, Francuska, Nemačka i Kanada se složile sa Britanijom: Osumnjičeni Rusi su agenti - Sputnjik Srbija\n18:52 22 Februar 2020\n17:35 06.09.2018 (osveženo 21:56 06.09.2018) Preuzmite kraći link\nBritanska policija objavila je nove informacije u istrazi trovanja Skripaljevih, predstavljajući fotografije i imena dvojice ruskih državljana koji su navodno pokušali da otruju Sergeja Skripalja i njegovu ćerku Juliju.\nFrancuska, Nemačka, SAD, Kanada i Velika Britanija izdale su zajedničko saopštenje u kojem se navodi da te zemlje podržavaju zaključke Londona da su osumnjičeni za trovanje Skripaljevih agenti ruske vojne obaveštajne službe (GRU) i da je napad gotovo sigurno odobren na visokom nivou.\n„Mi, lideri Francuske, Nemačke, Sjedinjenih Američkih Država, Kanade i Velike Britanije, ponavljajući svoju ozlojeđenost u vezi sa upotrebom nervnog agensa, poznatijeg kao ’novičok‘ 4. marta u Solsberiju, imamo puno poverenje u britanske procene da su dvojica osumnjičenih oficiri ruske vojne obaveštajne službe, poznate kao GRU, i da je ova operacija gotovo sigurno odobrena na visokom vladinom nivou“, navodi se u saopštenju.\nU izjavi se ističe da su gore navedene države ranije „već preduzimale zajedničke mere kako bi odlučno ometale aktivnosti GRU-a kroz kolektivno proterivanje obaveštajnih agenata“.\n„Jučerašnja izjava (o istrazi incidenta) ojačava nas u nameri da nastavimo da se zajedno borimo protiv neprijateljskih aktivnosti stranih obaveštajnih službi na teritoriji naših zemalja, obezbeđujemo poštovanje zabrane korišćenja hemijskog oružja, štitimo naše građane i zajedno se branimo od svih zlonamernih državnih akcija usmerenih protiv nas i naših društava“, ističe se u zajedničkoj izjavi predsednika vlada Nemačke, Sjedinjenih Američkih Država, Velike Britanije, Francuske i Kanade.\nMoskva zahteva od Londona podatke o licima osumnjičenim za trovanje u Solsberiju\n„Mi, lideri Francuske, Nemačke, SAD, Kanade i Velike Britanije, ponovo izražavamo svoje negodovanje u vezi sa primenom hemijske otrovne supstance, poznate kao ’novičok‘ u Solsberiju 4. marta“, naglašava se u dokumentu. „Pozdravljamo ostvareni napredak u istrazi trovanja Sergeja i Julije Skripalj i uzimamo u obzir optužbe za pokušaj ubistva, iznete juče protiv dvojice osumnjičenih. Visoko ocenjujemo rad policije Velike Britanije i svih onih koji su učestvovali u istrazi“, istakli su predsednici vlada pet država.\nU izjavi se dodaje i da ove zemlje pozivaju Rusiju da potpuno otkrije program A-234 Organizaciji za zabranu hemijskog oružja.\n„Uzimamo u obzir britanske rezultate istrage, nezavisnu potvrdu OZHO (Organizacije za zabranu hemijskog oružja), da je za trovanje Don Sterdžes i Čarlija Roulija upotrebljen isti hemijski neurotoksin kao i za trovanje Skripaljevih. Pozivamo Rusiju da u potpunosti otkrije svoj program ’Novičok‘ za OZHO“, navodi se u izjavi.\nU dokumentu se navodi da strane pozivaju „sve koji imaju informacije o napadu sa korišćenjem otrovne supstance u Solsberiju 4. marta, ili Ejmsberiju, da kontaktiraju britanske organe“.\nRanije danas je britanski ministar za državnu bezbednost Ben Valis izjavio da predsednik Rusije Vladimir Putin „snosi veliku odgovornost“ za trovanje Skripaljevih u Solsberiju.\nKomentarišući optužbe, portparol predsednika Rusije Dmitrij Peskov izrazio je žaljenje što je London odbio da sarađuje sa Rusijom u istrazi o pokušaju ubistva bivšeg ruskog obaveštajnog agenta Sergeja Skripalja i ponovio da je Rusija spremna da sarađuje sa britanskim vlastima o ovom slučaju ako one to formalno zatraže.\ntrovanje, slučaj Skripalj, Kanada, Nemačka, Velika Britanija, SAD, Francuska


SRHC-OVO PRIZNANJE GRADU: Plaketa za odličnu saradnju – Zrenjanin\nSRHC-OVO PRIZNANJE GRADU: Plaketa za odličnu saradnju\nProjekat simulacije reagovanja u vanrednim situacijama, koji je Grad Zrenjanin sproveo sa Srpsko-ruskim humanitarnim centrom (SRHC), danas je prikazan u Kaštelu Ečka, a prezentaciji je prisustvovao i načelnik Sektora za vanredne situacije Predrag Marić, kao i predstavnici SRHC-a, vatrogasaca i gradskih čelnika. Posle kratkog filma koji je prikazao šta sve podrazumeva program, načelnik Sektora za vanredne situacije MUP-a konstatovao je da bi za svaki grad bilo poželjno da ima ovakav projekat.\n–Ovo je fantastični projekat, ne samo za Grad Zrenjanin nego i za Srbiju. Dokazuje da, kada se radi i razmišlja preventivno, onda se zaista mogu spasiti životi i materijalna dobra – izjavio je Marić.\nU izradi projekta je učestvovao Srpsko-ruski humanitarni centar, a njegov predstavnik Bojan Glamočlija je naveo da je Zrenjanin zaslužio učešće u projektu zahvaljujući dobrom GIS-u.\n-Zamislili smo da odaberemo lokalnu samoupravu ili okrug koji je uradio odličan GIS sistem, i zaključili smo da je to Zrenjanin. Mnogo je uloženo novca i truda u izradu tog sistema i to nam je potvrdila i Ruska federacija – rekao je Glamočlija i rekao da ovakav projekat može koristiti svakom gradu.\nOn je uručio gradonačelniku Janjiću plaketu kao znak zahvalnosti Gradu Zrenjaninu za odličnu saradnju i dobro sproveden program. Glamočlija je rekao da je ovaj pilot projekat sproveden i zahvaljujući državnom sekretaru Ivanu Bošnjaku i načelniku Srednjobanatskog okruga Dušanu Šijanu.\nGradonačelnik je rekao da je veoma ponosan kada čuje pohvale od ljudi koji ne žive u Zrenjaninu.\n-Ovo je priznanje za sve nas u lokalnoj administraciji, za sve ljude koji su radili u mom timu, ovo nije za mene kao Čedomira Janjića – naglasio je gradonačelnik i dodao da se, iako je srećan što Zrenjanin ima ovakav projekat, nada se nikad neće morati da reaguje u vanrednim situacijama poput, recimo, poplava.\n← Napad na prostorije SNS\n(453) Krediti sa promenljivom kamatnom stopom →


10 godina Volvo SCC koncepta\nposted on Jul. 23, 2011 at 7:21 pm\nTehničke inovacije Volvoa SCC u serijskoj proizvodnji, uz to nadahnule i Volvo C30\nNijedan drugi konceptni automobil u istoriji Volvo Car korporacije nije značio više za tehnološki razvoj Volvoa od konceptnog Volvo SCC bezbednosnog automobila. Deset godina nakon njegove premijere 2001. u Detroitu, ovaj model može se s ponosom osvrnuti na svoju fantastičnu „karijeru“.\n–\tModel je bio polazišna tačka za liderstvo Volvoa u oblasti aktivne bezbednosti. Oko 15 naprednih rešenja koje je doneo SCC danas je ugrađeno u automobile, a prvi put je svetlo dana ugledalo u Volvou SCC.\n–\tS gledišta dizajna, SCC je nadahnuo dizajn uspešnog Volvo C30 modela\nVolvo SCC je rani primer kumulativnog učinka bliske saradnje između dizajnera i inženjera Volvo Car korporacije.\n„Konceptna vozila obično su namenjena za proučavanje dizajna ili tehnologije, a kupcima daju uvid u budućnost automobila. Međutim, Volvo SCC je uz sve to dodao atraktivnost i visoku tehnologiju. To je rani primer toga kako mi u Volvou stvaramo automobile imajući na umu želje, potrebe i ograničenja naših kupaca“, ističe predsednik i izvršni direktor Volvoa, Stefan Jacoby.\nJedan od najvažnijih ciljeva projekta bio da se pokaže mogućnost kombinacije vrhunske bezbednosti svetske klase s elegantnim sportskim dizajnom, a sve upakovano u relativno malen automobil.\n„Kada smo krenuli s radom na konceptnom automobilu potkraj 1990-tih, Volvo je prvenstveno bio poznat kao proizvođač porodičnih automobila koji štite putnike u slučaju sudara. SCC je označio početak novog pristupa koji je unapredio bezbednost putnika u smislu izbegavanja opasnih situacija i nesreća“, pojašnjava Östen Strandberg, zadužen za razvoj Volvoa SCC. „S održivim konceptnim bezbednosnim automobilom pokazali smo da su sve one pametne, preventivne tehnologije postale ostvarivim. Pošteno je reći da je uspeh Volvoa SCC podstakao našu prelomnu posvećenost aktivnim sistemima bezbednosti“, ističe Strandberg.\nZvezda u Detroitu\nVolvo SCC je generisao ogroman interes na Volvo Cars štandu na Sajmu automobila u Detroitu, 2001. godine. Te godine je svetska štampa dobila mogućnost testiranja konceptnog automobila na posebnom poligonu međunarodnog aerodroma u Sevilji, na jugu Španije. Već sledeće godine automobil je testirao i švedski premijer Göran Persson, a automobil je krenuo i u veliku turneju po SAD, gde je dočekan samo s najvećim epitetima i pohvalama. „Interes koji je izazvao bio je veći od svih naših očekivanja. Uveren sam da je to bilo zbog toga što je SCC bio atraktivan automobil i tehnički veoma napredan, a k tome nije bio komplikovan. Upravo je to kombinacija koja odražava pristup Volvoa i čini našu marku izuzetno snažnom“, napominje Mikael Edvardsson, jedan od inženjera odgovornih za tehnologiju integrisanu u bezbdnosni konceptni automobil.\nOd koncepta do proizvodnje\nU 2002. godini tehnička ispitivanja na Volvou SCC su dovela do stvaranja bezbednosne tehnologije primenjive u serijskoj proizvodnji. Godinu dana kasnije Volvo je inicirao projekt koji će rezultirati svetskom premijerom Volvo C30 modela u Parizu 2006. godine.\nDanas, deset godina posle premijernog uspeha SCC-a, nekih petnaestak tehnoloških rešenja predstavljenih u ovom modelu svoje mesto zauzima u različitim modelima Volvo game. To su tehnološka rešenja koja i danas pomažu vozačima širom sveta u izbegavanju manjih ili većih sudara.\n“Koliko je SCC ostavio snažan pečat na serijsku proizvodnju pokazuje i to da je izgled automobila postao realnost… njegova boja karoserije neverovatno podseća na Orange Flame boju karoserije na današnjem Volvou C30“, pojašnjava Östen Strandberg.\nNaravno, svaki izuzetak potvrđuje pravilo. Tako jedna od najatraktivnijih značajki Volvoa SCC nikada nije ušla u serijsku proizvodnju. Reč je o providnim stubovima u obliku Eiffelovog tornja koji su bili deo prvobitnog nacrta za C30, ali su odbačeni zbog kompleksnosti realizacije, troškova i nedovoljne čvrstoće.\nSCC tehnologije u današnjim Volvo modelima\nEvo i popisa tehnoloških rešenja iz Volvoa SCC koja su našla svoj put do današnjih Volvo modela:\n– Upozorenje o sudaru s vozilom ispred – ova je tehnologija deo Sistema za otkrivanje pešaka i Collision Warning sistema s automatskim kočenjem. Uz to, nalazi se i u revolucionarnom sistemu kočenja pri nižim brzinama – City Safety (što kao standard dolazi u nekoliko Volvo modela)\n– Informacija projektovana na vetrobran – danas je to poseban displej kao deo Collision Warning sistema\n– Tehnologija koja nadzire mrtvi ugao i upozorava vozača. Danas poznatija pod imenom Sistem nadzora za mrtvi ugao (BLIS)\n– Sistem upozoravanja koji alarmira vozača o riziku skretanja s vozne trake. Danas je ova tehnologija poznata pod imenom Sistem upozorenja prilikom napuštanja trake – Sistem nadzora vožnje koji održava razmak s vozilom ispred. Današnji ACC sistem, koji je delotvoran sve do zaustavljanja, deo je automobila s automatskim menjačem\n– Bljeskajuća svetla za naglo kočenje – danas poznatija kao svetla za naglo kočenje\n– Sigurnosne kamere – danas su integrisane u retrovizore i na rešetku automobila, a nude pogled od 180 stepeni. Kamera je i ključni deo Sistema za otkrivanje pešaka i Collision Warning sistema\n– Napredna prednja svetla koja prate oblik puta – danas poznatija kao Aktivna zakrivljujuća svetla\n– Razvijen interfejs čoveka i mašine – sada u vidu Volvo Sensus sistema\n– Zadnje sedište podesivo po visini. Danas je prisutno u dvovisinskim dečijim sedištima\n– Zaštita za pešake – danas je to tehnologija upijanja energije na prednjem delu automobila u Sistemu otkrivanja pešaka\n– Upravljač podesiv po visini – danas dolazi kao standard\n– Pasivni Sistem otključavanja i pokretanja motora – Keyless Go\n– Komunikacija s automobilom preko mobilnog telefona – od proleća 2011. prisutna je kao aplikacija za mobilni telefon\nMikael Edvardsson sumira stvari ovako:\n„Kada je Volvo SCC predstavljen javnosti bio je nakrcat senzacionalnom tehnologijom. Uzmemo li u obzir današnji interes javnosti i kupaca za aktivne sisteme bezbednosti, nije teško uvideti kako je ovaj konceptni automobil bio ispred svog vremena. Dokaz je to da je Volvo bio i da će ostati revolucionarni brend koji brine o bezbednosti svih putnika“.\nTags:SCC konceptVolvoVolvo SCC koncept\nGoran Aničić 23. July 2011\nShelby Tuatara u konkurenciji za najbrži automobil na svetu\nVW Turneja “Pomeri Svet 2011” vodi čoveka i mašinu do krajnjih granica\nVolvo hibridni autobus u gradskom prevozu u Čačku troši 35 odsto manje od dizelaša\nVolvo kamioni: The Iron Knight i I-Shift sa dvostrukim kvačilom oborili su dva svetska rekorda u brzini\nNova Volvo 40 familija – prvi “40.1” i “40.2” modeli


Letenje bez čoveka: Prvo autonomno sletanje | PC Press\nLetenje bez čoveka: Prvo autonomno sletanje\n8. juli 2019. Milan Živković\nTim nemačkih naučnika kreirao je sistem za samostalno sletanje, koji ne samo da letelicama omogućava da sleću bez pilota, već i bez tehnologije sa Zemlje koja je do sada omogućavala tradicionalne načine sletanja. Očekuje se da tehnologija ubrza razvoj autonomnih letelica, te omogući sletanja bez učešća čoveka.\nMnogi misle da zahvaljujući autopilot tehnologiji, koja je danas prilično sofisticirana, avioni već imaju mogućnost samostalnog sletanja, što je donekle tačno, samo što se ne radi o potpuno autonomnom sletanju. Naime, dosadašnji sistemi se oslanjaju na set radio signala koje emituju stanice sa velikih aerodroma – Instrument Landing System ili ILS. Ovi signali letelicu informišu o tome gde se nalazi pista za sletanje, čak i u situacijama kada je vidljivost loša, a piloti autopilot funkciju koriste isključivo kao pomoć, te se samostalna sletanja ne događaju. Avioni imaju mogućnost da samostalno slete uz pomoć pomenutih signala, ali kada bi se to i dogodilo ne bi se radilo o autonomnom sletanju, budući da bi letelica bila navođena sa stanica na aerodromu.\nPročitajte i: Mercedes autopilot i saobraćajne gužve\nEksperti sa Univerziteta u Minhenu kreirali su sistem koji se ne oslanja na signale sa Zemlje, te demonstrirali prvo samostalno sletanje u prisustvu pilota, koji je zapravo bio putnik, budući da u demonstraciji nije učestvovao. Avion koji samostalno sleće mora da zna gde je tačno pista, a novi sistem to čini slično poput čoveka, budući da kompjuter koji se nalazi u letelici za mestom sletanja traga slično kao ljudski pilot koji nema spoljna pomagala – uz pomoć „očiju“. U ovom slučaju oči su obične, te infracrvene kamere koje su smeštene na prednjem delu aviona.\nTokom testiranja korišćen je mali avion koji može da ponese jednog putnika – Diamond DA42 – koji je obogaćen autonomnim sistemom i procesorom za obrađivanje kompjuterskog vida, koji se zajedno zovu C2Land. Kompjuter je treniran tako da prepoznaje piste za sletanje uz pomoć kamera. To je dovelo do prvog besprekornog samostalnog sletanja, što je veliki korak ka samoupravljivoj budućnosti malih i velikih letelica.\nTagovi: autonomni avioni, autopilot, C2Land, Diamond DA42, Instrument Landing System, pilot\n← Samsungova dimenzija stvarnosti\nRusija najavila dronove bombardere →


ВУЧИЋ ЗАБРИНУТ: Председник Србије је управо имао телефонски позив позив, а тиче се Косова и Метохије\nVUČIĆ ZABRINUT: Predsednik Srbije je upravo imao telefonski poziv poziv, a tiče se Kosova i Metohije\n06-04-2020 11:41 Srbija Politika\nPredsednik Srbije Aleksandar Vučić razgovarao je danas telefonom sa specijalnim izaslanikom generalnog sekretara Ujedinjenih nacija i šefom Misije UN na Kosovu i Metohiji Zahirom Taninom, pre svega o posledicama pandemije KOVID-19 u našoj zemlji i regionu.\nVučić (Foto: Jutjub/ Pravda)\nSpecijalni izaslanik Tanin je izrazio žaljenje zbog žrtava zarazne bolesti u Srbiji i podržao predsednika Vučića u borbi protiv njenog širenja, saopštila je Služba za saradnju sa mediijma predsednika Republike.\nPredsednik Vučić je rekao da je zabrinut zbog širenja bolesti na Kosovu i Metohiji. On je izrazio odlučnost Srbije da pomogne srpskoj zajednici na KiM, ali i spremnost na punu saradnju sa Albancima i zajednički rad sa predstavnicima privremenih institucija u Prištini u zaustavljanju KOVID-19.\nDvojica sagovornika su razgovarali i o političkoj i bezbednosnoj situaciji na KiM, povodom predstojeće sednice Saveta bezbednosti posvećene izveštaju generalnog sekretara UN o radu UNMIK, koja će biti održana putem video konferencije.\nPredsednik Vučić je istakao da su sednice Saveta bezbednosti, posvećene radu UNMIK, važne za Srbiju zbog održavanja kontinuiteta razmatranja pitanja KiM, kao i zbog redovnog informisanja o političkoj i bezbednosnoj situaciji, koja je daleko od stabilne.\nSu-35 i MiG-31 biće naoružani i raketama velikog dometa šest puta bržim od zvuka. Više o tome čitajte OVDE.


Đentiloni (EU): Zabrana kupovine ruske nafte stupa na snagu za devet meseci - Svet - Dnevni list Danas\nPočetna » Svet » Đentiloni (EU): Zabrana kupovine ruske nafte stupa na snagu za devet meseci\nĐentiloni (EU): Zabrana kupovine ruske nafte stupa na snagu za devet meseci\nEvropska unija će uvesti zabranu kupovine ruske nafte, ali će to stupiti na snagu za devet meseci, izjavio je evropski komesar za ekonomiju Paolo Đentiloni italijanskom listu Il Mesađero.\n„Naš predlog je da zabranimo uvoz ruske nafte koji bi, u zavisnosti od vrste proizvoda, stupio na snagu za devet meseci, jer bi kraći rok imao negativan uticaj na cene tog energenta, što bi bilo u suprotnosti sa našim ciljevima“, kazao je Đentiloni, prenosi Tass.\nOn je istakao da će zabrana kupovine ruske nafte svakako negativno uticati na evropsku ekonomiju, ali je ocenio da će rusku privredu pogoditi neuporevo teže.\n„Odluka da se ne uključimo direktno u vojni sukob, već da podržimo Ukrajinu, između ostalog i uvođenjem sankcija, svakako ima svoju ekonomsku cenu“, rekao je Đentiloni.\nPredstavnici Evropske unije danas će u Briselu nastaviti razgovore o novom paketu sankcija Rusiji, koji uključuje i embargo na naftu, a očekuje se da će konsultacije biti produžene i tokom vikenda, jer za sada o tome nema saglasnosti.\nSlovačka i Češka su tražile da budu izuzete iz embarga na kupovinu nafte, dok je Mađarska najavila veto.\nEUPaolo ĐentiloniRat u Ukrajiniruska naftaSankcije RusijiSukob Ukrajine i RusijeRim\nEkonomija • danas 22:34\nKatar postaje najveći izvoznik tečnog prirodnog gasa ali ne može zameniti Rusiju\nPolitika • danas 22:12\nRIK: Ponavljanje parlamentarnih izbora u Velikom Trnovcu 30. juna\nSvet • 22.06.2022. 20:45\nSvet • 22.06.2022. 19:22\nMajkrosoft: Na meti ruske informatičke špijunaže 42 zemlje koje pomažu Ukrajini\nPolitika • 22.06.2022. 18:49\nUkrajina i Moldavija dobile su status kandidata za članstvo u Evropskoj uniji.\nSvet • danas 21:16\nMakron izrazio žaljenje zbog američke odluke o ukidanju prava na abortus\nFrancuski predsednik Emanuel Makron (Emmanuel Macron) izrazio je danas...\nSvet • danas 21:14\nTramp pohvalio odluku Vrhovnog suda SAD o poništenju legalizacije abortusa u celoj državi\nBivši predsednik SAD Donald Tramp (Trump) pohvalio je danas...


Rad u vrijeme pandemije-Elnos Grupa aktivna na projektima u osam država - Elnos Group Elnos Group\nRad u vrijeme pandemije-Elnos Grupa aktivna na projektima u osam država\nNovosti | 7 Aprila, 2020\nElnos Grupa se uspješno prilagodila uslovima rada koje na globalnom nivou danas primarno diktira širenje pandemije virusa COVID 19.\nPrimjenjujući i poštujući niz mjera bezbjednosti i zaštite na radu najvišeg stepena, interkompanijska pravila i odredbe država u kojima poslujemo, timovi Elnos Grupe su uspješno nastavili realizaciju projekata u osam država.\nU Švedskoj, zemlji u kojoj godinama unazad uspješno potvrđujemo svoju ekspertizu, trenutno izvodimo svoj dio poslova u okviru projekata TS Aqua i 400 kV dalekovoda Doshult, dok smo na Islandu nastavili izgradnju novog 220 kV dalekovoda Kröflulína 3, našem dosadašnjem najvećem projektu iz oblasti montaže dalekovoda u ovoj zemlji.\nPosebno smo ponosni zbog činjenice da su naši timovi upravo danas stigli na teren kako bi započeli izvođenje elektromontažnih radova na fabričkom objektu kompanije„Calcit“, inače prvom projektu Elnos Grupe sa nizozemskom adresom.\nPored toga, aktivno smo nastavili izgradnji dvosistemskog 380 kV dalekovoda Audorf -Flensburg, na našem prvom projekatu u Njemačkoj.\nU Srbiji trenutno izvodimo sveobuhvatne radove iz oblasti kontaktnih mreža i to u okviru projekata rekonstrukcije beogradskog Savskog trga i rekonstrukcije pruge Jajinci-Mala Krsna, a u ovoj zemlji su trenutno aktivni i naši radovi na TS 110/ 35 kV Užice 2 i TS 110/35/10 kV Loznica 2.\nU Sloveniji je nastavljeno izvođenje radova na RTP 400/110 kV Cirkovce i RTP 400/ 110 kV Divača, a u Crnoj Gori se odvijaju radovi izgradnje 110 kV dalekovoda Mrke-Podgorica.\nZa nas kao kompaniju, koja je uvijek je živjela sa zajednicom u kojoj posluje, poseban značaj trenutno ima učešće u projektu adaptacije i rekonstrukcije objekta stare banjalučke Hirurgije za prihvat novooboljelih od korona virusa.\nNa tržištu Republike Srpske smo takođe nastavili izvoditi radove modernizacije NN i SN elektrodistributivne mreže u sklopu našeg ugovora sa “Elektrokrajinom”.\nUlažući maksimalan napor kako bismo eliminisali sve radne rizike u aktuelnim okolnostima pandemije, uvjereni smo da ćemo uz odgovorno ponašanje u što skorijem periodu dočekati povratak standardnih uslova rada i poslovanja.


BalkanMagazin :: NIS ozvaničio saradnju sa dva ruska univerziteta\npetak, 18. januar 2019 00:50\nPotpisivanjem memoranduma o strateškoj saradnji sa dva prestižna univerziteta iz Ruske Federacije - Sanktpeterburškim rudarskim univerzitetom Gorni i Ruskim državnim univerzitetom za naftu i gas Gubkin kompanija NIS nastavlja da produbljuje saradnju sa prestižnim međunarodnim obrazovnim i naučnim institucijama.\n(foto: Viktor Martinov, rektor niverziteta I.M.Gubkin, Natalija Vladimirovna Paškevič, prvi prorektor Univerziteta Gorni i Kiril Tjurdenjev, generalni direktor NIS-a).\nKompanija NIS potpisala je danas memorandume o strateškoj saradnji sa dva prestižna univerziteta iz Ruske Federacije - Sanktpeterburškim rudarskim univerzitetom i Ruskim državnim univerzitetom za naftu i gas Gubkin. Memorandume je u ime kompanije potpisao Kiril Tjurdenjev, generalni direktor NIS-a. Ovom prilikom sporazume su međusobno potpisali i univerzitet iz Novog Sada i Ruski državni univerzitet za naftu i gas Gubkin.\nMemorandumima se uspostavlja strateška saradnja u oblasti obrazovanja, razvoja naučnih istraživanja i razmene znanja. Njima je, između ostalog, predviđena saradnja srpskih i ruskih univerziteta, razmena studenata na svim nivoima, profesora, stručnjaka i naučnika, održavanje programa stručnog usavršavanja, zajedničkih istraživačkih projekata, predavanja ruskih profesora i stručnjaka na srpskim univerzitetima i u NIS-u, gostujuća predavanja domaćih profesora i eksperata NIS-a na ruskim univerzitetima. Takođe je predviđena saradnja na popularizaciji i učenju ruskog jezika u Srbiji, uključivanje studenata iz Ruske Federacije u programe za mlade NIS-a, stipendije NIS-a za srpske studente na dva ruska univerziteta, kao i na domaćim akademskim ustanovama, održavanje zajedničkih međunarodnih konferencija i simpozijuma.\nPotpisivanjem ovih memoranduma kompanija NIS nastavlja da produbljuje saradnju sa prestižnim međunarodnim obrazovnim i naučnim institucijama. NIS je do sada ostvario saradnju sa gotovo 50 institucija, među kojima su brojni fakulteti univerziteta u Beogradu i Novom Sadu, kao i univerziteti u Ruskoj Federaciji, među kojima su i Uhtinski državni tehnički univerzitet i Univerzitet Lobačevski. Samo kroz korporativni program Energija znanja kompanija je do sada uložila više od tri miliona evra u oblasti obrazovanja. NIS je prva kompanija u Srbiji koja je dobila Svetosavsku nagradu za unapređenje kvaliteta obrazovanja.\nRuski univerziteti sa kojima su potpisani sporazumi spadaju, inače, u najprestižnije visokoškolske ustanove u Ruskoj Federaciji.\nUniverzitet I.M.Gubkin je jedna od najvažnijih obrazovnih ustanova u Rusiji kada je reč o znanjima iz oblasti nafte i gasa, a osnovan je 30-ih godina 20. veka. Na godišnjem nivou ga pohađa više od 9.000 studenata, pri čemu je više od petine stranih studenata. Posedovanje preko 50 naučno-istraživačkih centara i laboratorija, kao i međunarodnog sertifikata o sistemu menadžmenta kvalitetom u obrazovanju ISO 9001 su samo neki od pokazatelja naprednog naučno-pedagoškog sistema ovog Univerziteta. Strateški partneri ove institucije su neke od najvećih ruskih i svetskih naftno-gasnih kompanija: Gazprom, Rosnjeft, Lukojl, Šel (Shell), Total, Britiš (British) Petroleum. Sporazume je u ime Univerziteta I.M.Gubkin potpisao rektor Viktor Martinov.\nSanktpeterburški rudarski univerzitet Gorni je vodeća državna visokoškolska ustanova u Rusiji u oblasti rudarskog inženjerstva. Ovo je prva visokoškolska ustanova tehničkog obrazovanja u Rusiji, a osnovana je po naredbi ruske carice Katarine Velike 1773. godine. Danas Sanktpeterburški rudarski univerzitet čine fakulteti geoloških istraživanja, rudarstva, prerade minerala, nafte i gasa, kao i ekonomskih i drugih društvenih nauka, a diplomci ovog univerziteta rade u najvećim ruskim i svetskim naftnim kompanijama. U ovoj eminentnoj visokoškolskoj ustanovi je svoje naučne disertacije odbranio niz istaknutih ruskih državnika među kojima je i predsednik Ruske Federacije Vladimir Putin sa disertacijom na temu Strateško planiranje za obnovu mineralnih zaliha regiona u uslovima formiranja tržišnih odnosa. Sporazum je u ime Sanktpeterburškog rudarskog univerziteta Gorni potpisala prvi prorektor, Natalija Vladimirovna Paškevič.


Vučić: Nove količine Fajzerovih vakcina stižu u Srbiju 4. januara | Insajder\nVučić: Nove količine Fajzerovih vakcina stižu u Srbiju 4. januara\nPredsednik Srbije Aleksandar Vučić izjavio je da je premijerka Ana Brnabić primila Fajzerovu vakcinu, da će on neku drugu koju odobri Agencija za lekove, predsednik Skupštine Srbije neku treću, a sve kako bi pokazali da su sve vakcine dobre. Naveo je da je počela vakcinacija na severu KiM i da će za sedam dana biti otvoren obnovljeni deo Infektivne klinike. Sledeća doza Fajzerovih vakcina stiže u Srbiju 4. januara, dodao je Vučić.\nNa pitanje koju vakcinu on čeka, Vučić je rekao da ne čeka nijednu, već da je dogovor bio da predstavnici vlasti prime različite vakcine, kako bi pokazali građanima da su sve vakcine dobre, da su zdravstvene vlasti odobrile prave vakcine i da motivišu građane da se i oni vakcinišu.\nVučić je izjavio da je na severu Kosova i Metohije danas takođe počela vakcinacija "Fajzerovom" vakcinom protiv koronavirusa, koja je pre nekoliko dana stigla u Srbiju.\n"Vakcinacija je počela u Leposaviću, i stiže danas u Kosovsku Mitrovicu. To je za starije od 75 godina, prvo njih da zaštitimo, pa onda sve druge", rekao je Vučić.\nPrve količine vakcine kompanija "Fajzer" i "Biontek" stigle su u utorak u Srbiju, a juče je počela vakcinacija, što Srbiju, uz Veliku Britaniju i Švajcarsku, svrstava u evropski vrh zemalja, koje su u vakcinaciju ušle pre kraja godine.\nVučić je podsetio na to i dodao da će sada na nedeljnom nivou Srbija dobijati vakcine.\n"Posle staračkih domova, idemo na zdravstvene radnike, pa sve druge. Polako ćemo da zadajemo snažan udarac koroni i pobedićemo. Kao država pokazali smo sposobnost da nijedan proizvod ne nedostaje. Nijedan lek nije nedostajao. Kada su rekli potreban nam je hlorokin, počeli smo da ga proizvodimo, kada su rekli redemsivir, mi smo ga nabavili. Stvarno sam ponosan na državu koja se ponaša tako ozbiljno", rekao je on.\nNajavio je da će novi kontigent Fajzerovih vakcina u Srbiju stići 4. januara, a zatim i 11. januara, praktično na svakih nedelju dana.\nMinistar zdravlja Zlatibor Lončar ga je informisao da će to biti dovoljno vakcina za korisnike staračkih domova, ali i za početak vakcinacije medicinskih radnika, posebno onih koji rade u kovid sistemu.\nVučić je dodao da je u bolnici u Batajnici, novoj kovid bolnici koja je otvorena pre oko tri nedelje, prosek godina preminulih - 75.\n"Najmlađa osoba koja je preminula imala je 46 godina, a najstarija 96, i to govori da su stariji najveće žrtve i zato je molba da na njih pazimo", rekao je predsednik.\n"Za sedam dana otvara se prvi blok obnovljene Infektivne klinike"\nPredsednik Aleksandar Vučić najavio je da će u roku od sedam dana biti otvoren prvi blok obnovljene Infektivne klinike u Beogradu.\n"To je onaj blok koji smo počeli da obnavljamo u martu, pred koronu. Biće otvoren za par dana, i imaće oko 100 ležajeva, što je ogromna pomoć za Beograd", rekao je on.\nDodao je da će uskoro biti postavljen i kamen temeljac za Klinički centar Vojvodine, podsećajući da se jedan deo renovira, a novi blok radi.\n"Još 100 kreveta za Infektivnu kliniku, to je za one koji su predodređeni da se bore protiv virusa i koji su preuzeli najveći teret na sebe. To je sve vrhunsko urađeno, u pravom smislu spejs šatl", objasnio je on.\nPredsednik je danas dočekao avion sa doniranom medicinskom opremom iz Ujedinjenih Arapskih Emiratada navodeći da su UAE pokazali ogromno prijateljstvo i da nisu štedele. Medicinska oprema, vredna više miliona evra, koja je kao pomoć stigla u Srbiju je lična pomoć šeika Mohameda bin Zajed al Nahjana i dovoljna je za jednu celu kovid bolnicu, istakao je Vučić.


Primopredajom sistema za upravljanje digitalnim arhivom Arhivu Bosanskopodrinjskog kantona završen proces digitalizacije arhiva u Općinskom sudu u Goraždu\nU okviru Projekta „Konsolidacija i daljni razvoj pravosudnog informaciono-komunikacionog sistema” koji provodi Visoko sudsko i tužilačko vijeće Bosne i Hercegovine, u Općinskom sudu u Goraždu danas je održana ceremonija povodom završetka pilot implementacije Modula za elektronsko arhiviranje predmeta u ovom sudu.\nCeremonija je započela izlaganjima člana VSTV-a BiH Alme Džaferović, premijera Bosanskopodrinjskog kantona Emira Okovića i predsjednika Općinskog suda u Goraždu Seada Imamovića, nakon čega je izvršena prezentacija Modula.\nCilj ovog projekta kojeg finansira Europska unija putem Instrumenta za pretpristupnu pomoć (IPA 2012) je jačanje nezavisnosti, odgovornosti i efikasnosti pravosuđa, te unaprjeđenje transparentnosti u pravosuđu i sigurnosti pravosudnog informacionog sistema kroz razvoj druge generacije CMS/ TCMS-a (Sistema za automatsko upravljanje tužilačkim predmetima).\nIstaknuto je da je u okviru druge generacije ovog sistema razvijen Modul za elektronsko arhiviranje predmeta, koji podrazumijeva pripremanje arhivski prihvatljivog dokumenta, njegovo potpisivanje kvalifikovanim elektronskim potpisom, pohranjivanje, čuvanje te predaju nadležnom arhivu na dalje čuvanje ili uništavanje nakon isteka roka čuvanja.\nTreba napomenuti i da je u toku implementacije pomenutog modula izvršena dodatna digitalizacija nedostajućih dokumenata u arhiviranim predmetima u okviru CMS-a, ali i značajnog broja predmeta koji imaju trajan rok čuvanja, a koji su procesuirani u manuelnom sistemu rada. Na ovaj način osigurana je digitalizacija milion stranica, odnosno oko 70 posto arhive Općinskog suda u Goraždu.\nVrijednost projekta koji je realizovan u periodu od četiri mjeseca je 130.000 KM.\nKako je danas najavljeno, Vlada Bosansko-podrinjskog kantona Goražde finansiraće troškove skeiranja preostalih 30 % arhivske građe Općinskog suda u Goražde, kako bi cjelokupni proces digitalizacije arhiva bio završen.\nU okviru projekta, VSTV BiH obezbijedilo je i donaciju za Arhiv BPK-a koja se sastoji od jednog računara i softvera neophodnog za arhiviranje elektronske arhive, a koju je danas direktorici kantonalnog Arhiva Taibi Mehmedbegović uručio Admir Suljagić, direktor Sekretarijata VSTV-a BiH.\nUz predstavnike VSTV-a i Općinskog suda na čelu sa predsjednikom Seadom Imamovićem, te premijera BPK-a Goražde Emira Okovića, današnjoj ceremoniji prisustvovali su i delegat u Domu naroda Parlamenta Federacije BiH Mustafa Kurtović, ministrica za pravosuđe, upravu i radne odnose Radmila Janković, te predstavnici pravosudnih institucija i općina u sastavu Kantona.


Očekuje se manji rod pšenice u odnosu na prethodnu godinu | Poljosfera\nOve godine se očekuje 7,15 odsto manji rod pšenice u odnosu na prethodnu, koja je ujedno bila i rekordna godina,\nOdržan je prvi SERBIA CROP TOUR 2019 u organizaciji Udruženja Žita Srbije.\nJuče je u Novom Sadu Finalnom prezentacijom za novinare i zainteresovanu javnost završena četvorodnevna manifestacija “Crop Tour 2019”.\nOvaj događaj koji se po prvi put organizuje u našoj zemlji od strane Udruženja „Žita Srbije“, a uz podršku Organizacije za hranu i poljoprivredu Ujedinjenih nacija (UN FAO) i Evropske banke za obnovu i razvoj (EBRD), ima za cilj da se pre same žetve utvrdi očekivani kvantitet i kvalitet ovogodišnjeg roda pšenice.\nPredstavnici Udruženja Žita Srbije su zajedno sa sertifikovanim uzorkivačima obišli čak 70 opština, odnosno sve regione u kojima se gaji pšenica, nakon čega su uzeti uzorci obrađeni i analizirani.\nDirektor Udruženja „Žita Srbije“ Vukosav Sakovića je rekao da je ova godina svakako specifična godina kada je u pitanju pšenica.\nPočev od toga da je ona nicala već u decembru i januaru ispod snežnog pokrivača, preko izuzetno nepovoljnih vremenskih uslova u nastavku vegetacionog perioda – od velikih suša do obilnih kiša, koje su našim proizvođačima otežale ili u potpunosti onemogućile primenu svih agrotehničkih zaštitnih mera.\n„Kao rezultat, ove godine se očekuje 7,15 odsto manji rod pšenice u odnosu na prethodnu, koja je ujedno bila i rekordna godina. Ipak, taj rod će i dalje biti nešto veći od petogodišnjeg proseka u našoj zemlji, tako da se neće značajnije odraziti na trgovinu, preradu i izvoz naše pšenice“, rekao je Saković.\nOn je, pored UN FAO i EBRD, izrazio posebnu zahvalnost kompanijama članicama: MAT-AGRO, AGROGRNJA, AGROGLOBE, ULJARICE BAČKA i kontrolnoj kući AmSpec iz Novog Sada, uz čiju podršku je uspešno održana prva krop tura u Srbiji u organizaciji udruženja.\nMiloš Milovanović, konsultant za agrarnu politiku FAO i koordinator FAO i EBRD projekata u Srbiji, navodi da FAO i EBRD već nekoliko godina podržavaju unapređenje izvoza žitarica i uljarica prvenstveno kroz rad na kvalitetu, logistici, ali i diversifikaciji poljoprivrednog izvoza naše zemlje.\nNacionalna Žitarska Konferencija krajem oktobra\nSa tim ciljem, u saradnji sa Ministarstvom poljoprivrede i Udruženjem Žita Srbije, organizujemo prvu Nacionalnu Žitarsku Konferenciju krajem oktobra ove godine.\nNa konferenciji će domaći proizvođači i trgovci imati priliku da se detaljnije upoznaju sa svetskim trendovima i aktuelnim dešavanjima na međunarodnom tržištu žitarica, dok će potencijalni kupci iz inostranstva sagledati potencijale srpske proizvodnje.“\nTags: konferencijaSakovićUdruženje Žita Srbiježita


Brifing o poljoprivredi u pregovaračkom poglavlju - Evropa i mi\nEU info centar i projekat Pravna podrška pregovorima (PLAC II), u saradnji sa Delegacijom EU, organizuju brifing o pregovaračkom poglavlju 11, poljoprivreda i ruralni razvoj, u četvrtak, 22. juna, u 11.30 u EU info centru (Kralja Milana 7).\nBrifing će održati ekspert projekta Pravna podrška pregovorima Miroslav Božić koji će govoriti Zajedničkoj poljoprivrednoj politici EU (CAP) i direktivama u oblasti poljoprivrede.\nUčestvovaće i šef sektora u Delegaciji EU u Srbiji Rihard Maša i predstavnik Ministarstva poljoprivrede i zaštite životne sredine.\nBrifing o pregovaračkom poglavlju 11 organizuje se u sklopu serije brifinga "Na putu ka EU - pregovaračka poglavlja" čiji je cilj bolje upoznavanje novinara sa sadržinom poglavlja i uskađivanjem propisa.\nOrganizatori pozivaju novinare da se prijave na mejl marina.rakic@euinfo.rs do srede 21. juna u 18.00.\nPoslednja izmena 20 Jun, 2017 10:40\nTagovi: brifing pravna pregovorima poglavlju pregovaračkom podrška zajedničkoj govoriti politici info koji poljoprivrednoj poljoprivrede božić održati


27.03.2019 u 20:30\n„Nevidljivi” oboren u 20.42 (FOTO)\nTe noći srušen je jedan mit, a rođena je jedna legenda. Pre tačno 20 godina, 27. marta 1999. godine, četvrte noći NATO agresije, Vojska Jugoslavije je nad sremskim prilazima Beogradu oborila američki avion F-117A. Razoren je mit o avionu koji je zbog svojih karakteristika, smanjenog radarskog odraza, u našoj javnosti poznat kao „nevidljivi”, a 250. raketna brigada postala je legendarna u svetskim razmerama, jer je jedina oborila ovaj avion, korišćen u više ratova. Radar raketnog sistema „neva” (Foto Ministarstvo odbrane) Izvesno je da je taj, do tada nezamislivi, uspeh protivvazdušne odbrane (PVO), koji je kao šokantna senzacija odjeknuo širom sveta, znatno uticao na podizanje morala vojske i stanovništva.\n27.03.2019 u 15:07\nObeleženo 20 godina od obaranja „nevidljivog” aviona F-117A\nMinistar odbrane Aleksandar Vulin, zamenik načelnika Generalštaba Vojske Srbije general-major Petar Cvetković i komandant RV i PVO general-major Duško Žarković prisustvovali su obeležavanju 20. godišnjice od kada su pripadnici 250. raketne brigade Vojske Srbije za protivvazduhoplovna dejstva oborili američki avion F-117A, takozvani „nevidljivi“ i ušli u istoriju. - Vojska Srbije je ponosna na sve pripadnike 250. raketne brigade. Beskrajno smo zahvalni i 3. raketnom divizionu PVO, ljudima koji su oborili „nevidljivog” – rekao je Vulin. Komandant 250. raketne brigade za PVD pukovnik Tiosav Janković poručio je da brigada obeležava vredan jubilej – 20 godina od postizanja najvećeg uspeha u istoriji te jedinice, saopštilo je Ministarstvo odbrane. - Mi, današnji pripadnici brigade,\n27.03.2019 u 14:25\nSlike o NATO bombardovanju ponovo na zidu Kulturnog centra u Parizu\nSlike Vladimira Veličkovića i Biljane Vilimon, koje su postavljene u Kulturnom centru Srbije u Parizu povodom obeležavanja dvadesetodgodišnjice NATO bombardovanja na SRJ, a koje su, kako je objavljeno, skinute zbog posete oficira NATO-a, vraćene su na zidove izložbenog prostora. To je potvrdila koordinator za odnose sa medijima KC Srbije u Parizu Nataša Pejin, koja kaže da je cela izložba „Srbija 1999. godine - 20 godina posle - dok su padale bombe” vraćena, kao što je bilo i na otvaranju 23. marta. „Došla sam na posao danas, kao i svaki dan, u 11.30 časova, cela izložba je vraćena kao što je i bilo na otvaranju 23. marta'', rekla je Pejin koja je u utorak na svom Fejsbuk profilu napisala, a što su danas preneli gotovo svi mediji u Srbiji, da je postavka izložbe povodom 20 godina od početka NATO bombardovanja uklonjena po naredbi direktora KC Srbije u Parizu Radoslava Pavlovića zbog posete oficira NATO-a. Ministarstvo inostranih poslova Srbije zatražilo je hitan odgovor od ambasade Srbije u Parizu o događajima vezanim za uklanjanje izložbe u Kulturnom centru Srbije u Parizu, koja je postavljena povodom obeležavanja dvadesetogodišnjice NATO bombardovanja na SRJ.\n27.03.2019 u 13:05\nVulin se nada da će NATO priznati da je agresija na Srbiju bila zločin\nMinistar odbrane Aleksandar Vulin izjavio je danas da se nada da će jednog dana NATO pronaći snage da prizna da je agresija na Srbiju bila strašan zločin. „Nadam se da će smoći snage jednog dana i da će izraziti izvinjenje i žaljenje za svaku žrtvu koje je tada stradala, ne samo za civile, već i za svakog policjaca i vojnika”, rekao je Vulin na obeležavanju 20. godišnjice od obaranja aviona F117 u kasarni Banjica, prenosi Beta. On je to izjavio upitan da prokomentariše izjavu generalnog sekretara NATO Jensa Stoltenberga da intervencija Alijanse nije bila uperena protiv naroda u Jugoslaviji, već da je njena uloga bila da zaštiti civile u širem regionu. Vulin je ocenio da NATO nema hrabrosti da prizna da je agresija bila zločin. „Moćni retko i teško priznaju svoje greške i NATO nije u\n26.03.2019 u 23:00\nA da već jednom tužimo NATO\nBilans uništavanja Srbije: za 78 dana neprekidnog bombardovanja Srbije snage NATO-a dejstvovale su projektilima na 986 civilnih objekata, od čega je 119 potpuno uništeno, a 867 teško oštećeno. Na 113 lokacija bačeno je 50.000 projektila s osiromašenim uranijumom, a 57 objekata je gađano zabranjenim kasetnim bombama. Ubijeno je više od 2.500 civila, među kojima je bilo 79 dece. Na gradska područja izbačeno je 156 kontejnera sa 37.440 kasetnih bombi. Samo materijalna šteta u Srbiji procenjena je na više od 120 milijardi dolara. Nekoliko svetskih laboratorija dokazalo je da je u tom oružju postojao plutonijum koji se nalazi samo u nuklearnim elektranama. Namerno su bombardovana hemijska, naftna i elektro postrojenja, gde su napadači tačno znali koja količina jako opasnih toksičnih sredstava\n26.03.2019 u 16:52\nSlavna 63. padobranska herojska brigada postala je simbol otpora NATO agresiji i ne samo njoj. Gde god i kad god je bilo teško tu su bili padobranci iz 63. padobranske brigade. Malo zemalja može da se pohvali takvim junacima i takvom jedinicom. Neprekinuta tradicija 63. je nešto što se u vojsci poznaje, veoma ceni i nešto na šta je čitav srpski narod veoma ponosan, izjavio je ministar odbrane Aleksandar Vulin na uručenju vojnih spomenica pripadnicima nekadašnje 63. padobranske brigade povodom 20 godina odbrane od NATO agresije na SR Jugoslaviju. On je istakao da „dvadeset godina od NATO agresije jeste vreme i trenutak da se setimo onih koji nisu sa nama, ali i da budemo beskrajno ponosni na one koji jesu, na one koji su nastavili da se bore, na one koji su sačuvali Srbiju slobodnom“,


Utvrđen način glasanja zaraženih koronom na lokalnim izborima u BiH - Zenicablog\nUtvrđen način glasanja zaraženih koronom na lokalnim izborima u BiH – Centralna izborna komisija Bosne i Hercegovine (CIK BiH) je na sjednici 24. septembra utvrdila način na koji će biračko pravo na na lokalnim izborima zakazanim za 15. novembar ostvariti osobe pozitivne na korona virus, kao i osobe kojima je određena izolacija ili su na bolničkom liječenju.\nIzmijenjenim Pravilnikom o provođenju izbora previđeno je da su takve osobe dužne najkasnije u roku od 72 sata prije dana izbora, lično ili na drugi način komunikacije (putem e-maila, faxa, itd) dostaviti izbornoj komisiji zahtjev za glasanje putem kovertiranog glasačkog listića, odnosno medicinski nalaz koji potvrđuje da je pozitivan na virus korona ili akt nadležnog organa kojim mu je određena izolacija ili hospitalizacija.\nTakvim osobama, na njihov zahtjev biće omogućeno da glasaju putem posebno formiranog mobilnog tima.\nIzmijenjenim Pravilnikom je predviđeno da u sastavu mobilnih timova po mogućnosti bude najmanje jedan zdravstveni radnik.\nPredviđeno je da predsjednik ili najmanje jedan član ovog posebnog mobilnog tima mora biti opremljen specijalnom zaštitnom opremom. Pravilnik o dopunama i izmjeni Pravilnika o provođenju izbora u Bosni i Hercegovini će javnosti biti dostupan na web stranici CIK BiH i biće objavljen u službenim glasilima.\nCentralna izborna komisija BiH objavila je takođe da štampanje glasačkih listića za lokalne izbore počinje sutra, 25. septembra.\nŠtampaće se oko sedam miliona glasačkih listića. Posao štampanja u vrijednosti od preko 800 hiljada konevrtibilnih maraka (KM), približno 400 hiljada eura, dobila je kompanija “Unioninvestplastika” dd Sarajevo.\nU skladu sa operativnim planom prvo se štampaju kombinacije glasačkih listića za birače koji glasaju putem pošte, saopšteno je iz CIK-a BiH.\nZa lokalne izbore 15. novembra 2020. godine ovjereno je ukupno 30 789 kandidata, među kojim je 425 kandidata za načelnika ili gradonačelnika te 30 168 kandidata za opštinska i gradska vijeća, skupštine opština i Skupštinu Brčko Distrikta BiH.\nTagovibih centralna izborna komisija CIK izbori korona mobilni tim odluka pandemija


KOMPANIJA HIFA PETROL DONIRALA ABDOMINALNI RETRAKTOR UKC-U U TUZLI | HIFA PETROL\nKompanija Hifa Petrol donirala je Univerzitetsko kliničkom centru u Tuzli abdominalni retraktor za potrebe operacione sale. Donaciju vrijednu više od 10.000 eura načelniku Klinike za hirurgiju UKC Tuzla, Zijahu Rifatbegoviću, uručio je direktor i vlasnik najuspješnije bh. naftne kompanije, Hajrudin Ahmetlić.\n„Veoma smo zahvalni kompaniji Hifa Petrol i njenom direktoru Hajrudinu Ahmetliću, koji su na molbu da nam pomognu u kupovini abdominalnog retraktora, samostalno kupili i donirali uređaj neophodan za potrebe operacione sale. Danas nam je gospodin Ahmetlić, uručio navedeni uređaj, koji olakšava operacijske zahvate, na čemu smo mu izuzetno zahvalni. Ovaj uređaj je vrhunske kvalitete i po svojim performansama ne zaostaje ni u kom smislu za bilo kojim uređajem svjetskih dobavljača, te je zbog toga još veće zadovoljstvo što ga je proizvela domaća kompanija „Pobjeda“ iz Tešnja“, izjavio je Zijah Rifetbegović, načelnik Klinike za hirurgiju UKC Tuzla.\nAbdominalni retraktor bio je neophodan za normalno funkcionisanje Klinike za hirurgiju Univerzitetskog kliničkog centra u Tuzli, te je zbog toga ova donacija izuzetno značajna kako za pacijente tako i za uposlenike UKC Tuzla.\n„Mi u kompaniji Hifa Petrol smatramo da je pored izvrsnih poslovnih rezultata, još veće zadovoljstvo doprinositi razvoju zajednice i društva. Naša obaveza kao najuspješnije naftne kompanije je da budemo društveno odgovorni i nadamo se da će ova donacija doprinijeti boljem i kvalitetnijem funkcionisanju Klinike za hirurgiju UKC Tuzla“, izjavio je Hajrudin Ahmetlić, vlasnik i direktor kompanije Hifa Petrol.


Šef Gugla uskoro u Severnoj Koreji\nGeneralni direktor Gugla (Google) Erik Šmit (Eric Schmidt) biće, prema nepotvrđenim informacijama, u nezvaničnoj delegaciji SAD koja če uskoro posetiti Severnu Koreju.\nŠmit će biti najviše rangirani američki biznismen koji će posetiti ovu izolovanu zemlju u poslednjih nekoliko godina.\nNeimenovani sagovornik je rekao agenciji Asošijeted Press (AP) da će Šmit posetiti Pjongjang sa Bilom Ričardsonom (Bill Richardson), bivšim američkim ambasadorom u Ujedinjenim nacijama.\nJoš se ne zna sa kim će se sresti od severnokorejskih zvaničnika.\nŠmit se zalaže da se što većem broju ljudi širom sveta omogući pristup Internetu.\nLider Severne Koreje Kim Džong Un podržava korišćenje tehnologije u cilju ekonomskog razvoja njegove siromašne zemlje. Međutim, veoma mali broj Severnokorejanaca ima slobodan pristup Internetu.


Rusija: Stotine letova otkazano zbog snježne oluje\nOko 100 letova je otkazano, a više od 20 kasni na moskovskim aerodromima zbog snježne oluje i ledene kiše, objavljeno je na sajtu "Jandeks".\nŠest letova otkazano je jutros u 8.30 po moskovskom vremenu na aerodromu Domodedovo, a 13 kasni. Na aerodromu Šeremetjevo kasni deset letova, dok je 88 otkazano. Na aerodormu Vnukovo otkazan je jedan let.\nMeterolozi najavljujuju dodatne snježne padavine u regionu Moskve, vjetar i ledenu kišu.\nSnijeg u regionu Moskve pada od ranih jutarnjih sati.


Borko Stefanović: SSP ima još dokaza i iskaza o slučaju Palma\nVesti Autor:N1 Beograd20. apr. 202114:02 > 17:0913 komentara\nZamenik predsednika Stranke slobode i pravde Borko Stefanović rekao je, povodom navoda o Draganu Markoviću Palmi, da je u pitanju stvar koja mora da se raščisti do kraja, kao i da u SSP imaju još dokaza i iskaza s tim u vezi. Naveo je, govoreći o međustranačkom dijalogu, da SSP i blok stranaka oko nje nisu za sastanke koji bi se dešavali u septembru, niti za one bez evroparlamentaraca. Očekuje da će se razgovori koji se vode među opozicionim partijama formalizovati u najkraćem mogućem roku.\nPotpredsednica Stranke slobode i pravde Marinika Tepić izjavila je na jučerašnjoj konferenciji za novinare da su u hotel „Alfa“ u selu Končarevo kod Jagodine i u klubu i prenoćištu „Tigar“ na žurke kojima su prisustvovali čelnici vlasti „dovodjene iz Beograda devojčice od 15, 16, 17 godina“. Lider Jedinstvene Srbije Dragan Marković Palma, oglasio se nakon konferencije potpredsednice Stranke slobode i pravde, Marinike Tepić i kazao da je Tepić iznela laži, te da će zbog toga morati da ide u zatvor.\nSastanci ne bez evroparlamentaraca i ne na jesen\nPredsednik Stranke slobode i pravde Dragan Đilas poručio je članovima tima za dijalog Evropskog parlamenta da bolje i da ne počinju dijalog ukoliko mu pristupaju sa idejom da se dogovore neke kozmetičke izmene, i rekao da neće učestvovati na izborima koji nisu izbori.\nBorko Stefanović je rekao u emisiji N1 Studio Live da postoji „dosta frekventna komunikacija“ među opozicionim političarima, ali da zvanični bilateralni dijalozi nisu počeli, međutim kaže da ih očekuje „u najkraćem roku“. Svaki dijalog koji bi počeo na leto ili krajem leta ne bi imao svrhu i samo bi služio tome da ovaj režim suštinski ništa ne promeni, a to nije u našem interesu i to smo javno rekli našim evropskim sagovornicima, rekao je gost N1.\nOčekujemo ovih dana i nedelja da razgovori koje vodimo u neformalnom smislu, dobiju i formalni okvir, dodao je. „Nemamo vremena, moramo što pre početi da razgovaramo i do kraja leta bi morao da se desi završni ili neki od završnih plenarnih sastanka, kako je i planirano, da bi bilo kakav dogovor imao smisao i mogao da se implementira, sprovede, kako bi imali iole demokratske izbore, na kojima bi građani Srbije mogli – posle devet godina – slobodnije da biraju onoga koga žele i da na javnom servisu dobiju informacije koje danas, nažalost, ne mogu da dobiju“, kaže Stefanović.\nGovoreći o tim konsultacijama, rekao je da će one biti „pojedinačno sa strankama, ali u nekim blokovima“, kao i da će biti više učesnika iz opozicije. Suštinski imamo jedinstvenu platformu i zahteve, rekao je i dodao da smatra da „neće biti nikakvih problema“. Evropa je dobila našu ujednačenu platformu na vreme i detaljno je upoznata sa tim šta opozicija traži, rekao je i dodao da su dve ključne stvari – „otvaranje javnog servisa za istinu i drugačije mišljenje i kontrola nad izbornim procesom i onemogućavanje pritiska i ucene nad biračima“.\nStefanović kaže da ukoliko ne bude demokratskih izbora, da na njih taj deo opozicije neće ići, odnosno da „tih izbora biti neće“.\nUpitan kako mu se čini predlog lidera Dveri Boška Obradovića da počne dijalog vlasti i opozicije bez evropskih posrednika, kaže da „postoji neka grupacija prorežimskih stranaka i lažnih opozicionih stranaka ali da sve to služi da se stvari odugovlače i da se „mulja“ na naprednjački, stari radikalski način, da bi se se stvari odlagale do momenta kada bilo kakve promene neće imati neku svrhu“, a to što kaže Obradović je, prema njegovom mišljenju, u redu jer on traži da dijalog počne što pre. I mi se za to zalažemo jer „vremena nemamo“, ponovio je gost N1.\nSastanci, ističe, ne smeju da se dese na jesen. Naglašava da oni ne mogu da budu bez evroparlamentaraca i da je to stav grupacije od šest političkih organizacija s kojima je SSP napravila blok. Stefanović kaže da su evroparlamentarci kroz niz izveštaja i nalaza pokazali da je su ljudi koji otvaraju šta se u Srbiji zaista dešava i „da su oni jedina poluga koja može da utiče na ovu autokratsku vlast da prosto u mraku ne završi sa nama onako kako želi, a kao što smo videli na primeru onoga što nam se desilo u Kruševcu, sada vidimo na primeru novinara iz Novog Sada, a to je njihov manir“. Model „Šipka SNS 2018.“ preneo se na modela „Šipka SNS 2021“, a želeli bi da naprave da je Srbija model „Šipke SNS do 2100. godine“, kaže Stefanović.\nKaže da je Skupština Srbije sprdnja Evrope, i da „cela Evropa vidi da je car go“.\nGovoreći o procesu za napad u Kruševcu, koji je vraćen na početak, kaže da nam „to nažalost pokazuje da je naša pravda i pravosuđe u Srbiji u unutrašnjem džepu luksuznog naprednjačkog sakoa“, kao i da je to „sprdanje sa pravdom i iživljavanje nad žrtvama“. „Oni su pokušali da nas ubiju kukavički iz mraka, napali su nas s leđa, udarcem metalnim predmetom pao sam u nesvest i nastavili su da me šutiraju dok sam u nesvesti. Apelacioni sud u Kragujevcu drugi put se vraća na početak suđenja iz proceduralnih razloga, a ova tri napadača, koja su bliski SNS i njihovim biznismenima su na slobodu i ljudi poput Bobana Jovanovića mogu da ih sreću i da im se smeju na ulici kao što su nam se smejali tokom suđenja u Kruševcu. Oni se smeju zato što očekuju da ne odgovaraju i što očekuju da će SNS i ovaj režim iz senke odlučiti da svoje pulene zaštite i da im ne dozvole da oni odu u zatvor“, uveren je Borko Stefanović.\nBorko StefanovićBoško Obradovićevroparlamentarcimeđustranački dijalogOpozicijaSSP


RTS :: Partizan u Gruziji brani prednost iz prvog meča\nFudbal Partizan u Gruziji brani prednost iz prvog meča\nponedeljak, 20. jul 2015, 22:40 -> 14:27\nPartizan u Gruziji brani prednost iz prvog meča\nFudbaleri Partizana u Goriju igraju revanš meč drugog kola kvalifikacija za Ligu šampiona. Crno-beli iz Beograda nose minimalnu prednost, koju će pokušati da sačuvaju u Gruziji. Meč počinje u 14.30 po našem vremenu.\nPartizan je u prvom meču savladao ekipu Dile sa 1:0, golom Stefana Babovića u finišu meča, a u Goriju će pokušati da sačuva tu prednost i plasira se u treće kolo kvalifikacija, gde bi rival bila, najverovatnije, rumunska Steaua.\nCrno-beli su pred svojim navijačima pokazali da su kvalitetniji rival od gruzijskog šampiona, ali izabranici Zorana Milinkovića to moraju da pokažu i na gostujućem terenu.\nOčekuje se da ekipa Dile u revanšu zaigra mnogo ofanzivnije nego u prvom meču, kada nijednom nisu uspeli ozbiljnije da ugroze golmana Živkovića.\nMilinković je u Gruziju poveo 19 igrača, svi su u konkurenciji za najboljih 11, ali ne bi trebalo očekivati da se sastav drastično promeni od onog koji je igrao u Beogradu, protiv Dile, ali i protiv Metalca (4:0) u prvom kolu srpskog šampionata.\nMeč u Goriju igra se u 14.30 po srpskom vremenu, a kretanje rezultata možete pratiti na našem portalu.\nNemanja Miletić ponovo u Partizanu


Radikalni marksisti preuzeli odgovornost\nRevolucionarni front Narodne oslobodilačke partije nazvao SAD "ubicom naroda širom sveta"\nPripadnici turske specijalne policije čuvaju američku ambasadu u Ankari\nNapadnuta američka ambasada u Ankari\nRadikalna turska marksistička grupa preuzela je odgovornost za sučerašnji samoubilački napad ispred kompleksa američke ambasade u Ankari, u kojem je ubijen jedan od čuvara turske nacionalnosti.\nU saopštenju postavljenom na internet, Revolucionarni front narodne oslobodilačke partije (DHKP-C) nazvao je SAD "ubicom naroda širom sveta", dodajući da je njihov "ratnik" izveo čin "samožrtvovanja". Grupa je navela da je bombaševo ime Alisan Sanli i objavila njegovu fotografiju.\nTurski mediji prenose da su vlasti privele tri osobe u vezi sa napadom, posle racija u Ankari i Istanbulu.\nPolicija je juče objavila da je levičarska ekstremistička grupa osumnjičena za eksploziju u kojoj je povređen i poznati turski televizijski novinar Didem Tunčaj.\nSAD i Evropska unija smatraju DHKP-C terorističkom organizacijom. Grupa koja se snažno protivi američkom uticaju na spoljnu politiku Turske smatra se odgovorna za niz smrtonosnih napada koji su se odigrali poslednjih decenija


Najmanje 480 mrtvih u Turskoj, preživjeli kradu hranu - Klix.ba\nNajmanje 480 mrtvih u Turskoj, preživjeli kradu hranu\n27.10.2011. u 09:55\nPreživjeli u snažnom potresu, koji je u Turskoj prema najnovijim podacima odnio najmanje 480 ljudskih života, počeli su da pljačkaju kamione s humanitarnom pomoći, a premijer Recep Tayyip Erdogan priznao je neuspjeh spasilačkih akcija.\nDok su temperature tokom prošle noći pale ispod nule, a meteorolozi najavili snijeg, vlasti užurbano pokušavaju da osiguraju skloništa za hiljade ljudi koji bi mogli da provedu još jednu noć na otvorenom, prenosi u četvrtak Tanjug.\nU međuvremenu, zvaničnici su objavili da je novi bilans žrtava potresa najmanje 480 poginulih i oko 1.600 povrijeđenih, ali udruženja Federacija Crvenog krsta i Crvenog polumjeseca upozoravaju da su "stotine, a možda i hiljade ljudi" još zatrpane pod ruševinama u istočnom turskom regionu.\nTurske vlasti na kraju su ipak pristale da prihvate pomoć iz inostranstva, što su najprije odbijale, a premijer Erdogan rekao je da ekipe uspjevaju da stave situaciju pod kontrolu, pošto je snabdijevanje neophodnom opremom i namirnicama loše počelo, prenosi AFP.\n"Prihvatili smo pomoć, jer je bilo nekih neuspjeha tokom prva 24 sata", rekao je Erdogan u obraćanju na turskoj televiziji, govoreći na prvom mjestu o snabdijevanju stanovništva šatorima.\nDodao je i da je u ugroženo područje poslao više ministara kako bi nadgledali proces spasavanja.\nErdogan je naglasio i da se u spasilačkim akcijama ne pravi nikakva razlika između Turaka, Kurda ili pripadnika drugih zajednica.\nIpak, koliko je očajanje zahvatilo preživjele, govori i izvještaj Crvenog polumjeseca, da je 17 kamiona s humanitarnom pomoći opljačkano između gradova Van i Ercis.\nU potresu, koji je u nedjelju pogodio gradove Van i Erdcis, do temelja je porušeno više od 2.000 zgrada dok su mnoge kuće oštećene.\nSpacilačke ekipe nastavljaju pretraživanje ruševina, i u srijedu su pronašle i izvukle tri žive osobe.\nTajland: Evakuacija stanovništva iz Bangkoka zbog poplava\n27.10.2011. u 10:00\nBernard Madoff i njegova supruga planirali samoubistvo


SINOS i PROUNS protestvovali pred zgradom Ustavnog suda - Sindikat novinara Srbije\nSINOS i PROUNS protestvovali pred zgradom Ustavnog suda\nPredstavnici Sindikata novinara Srbije (SINOS) i Profesionalnog udruženja novinara Srbije (PROUNS) predali su danas protestno pismo Ustavnom sudu, jer smatraju da "uporno ignoriše" njihovu inicijativu ocene Zakona o informisanju i medijima, koji državi i lokalnoj samoupravi, neposredno i posredno, oduzima pravo da osnivaju medije.\n"Primena Zakona o javnom informisanju i medijima dovešće do negativnih posledica po javni interes u oblasti informisanja", rekla je predsednica PROUNS Jelena Vučićević, koja je pročitala pismo predsednici Ustavnog suda Vesni Ilić-Prelić.\nU pismu se traži da Ustavni sud "hitno" uzme u razmatranje inicijativu SINOS i PROUNS, podnetu 25. septembra prošle godine, ili da hitno uvede Privremenu meru nesprovođenja Zakona, zatraženu 5. novembra prošle godine, dok se Sud o njoj ne izjasni.\n"Pored masovnog gašenja medija, građani koji žive na obodima Srbije, biće uskraćeni za informisanje na srpskom jeziku, dok će iz budžeta biti finansirani mediji koji izveštavaju na albanskom i jezicima drugih nacionalnih manjina", navodi se u pismu.\nPrema oceni SINOS i PROUNS, Ustavni sud je jedina instanca koja može da spreči propast javnog informisanja i da zaštiti prava građana garatnovana Ustavom Srbije.\nPredsednica SINOS Dragana Čabarkapa smatra da je sporan član 32, stav 4, Zakona o javnom informisanju, jer je "u suprotnosti sa Ustavom, član 50, koji kaže da svako u Srbiji može da bude osnivač medija".\n"U spornom članu medijskog zakona to pravo se uzima državi, posredno i neposredno, i lokalnoj samoupravi", precizirala je Čabarkapa.\n"Dakle, sasvim je jasno da Ustavni sud mora da donese odluku onako kako smo mi to tražili, samo je pitanje kada će ona stići, da li će stići kasno kada se mediji u Srbiji budu potpuno pogasili", ukazala je Čabarkapa, koja smatra da je na delu "bukvalno medijski genocid".\nPrema njenim rečima, Brisel nije tražio povlačenje države iz medija, već transprentnost vlasništva i finansiranja, ali smo dobili zakon koji dozvoljava "prikriveno vlasništvo medija".\nČabarkapa smatra da je danas "apsolutno jasno da su ovi zakoni doneti, ne da bi mediji bili slobodni, nego upravo suprotno, da bi se država proterala iz medija i taj prostor otvorio za vlasnike iz "of-šor" zone, što znači prikrivene vlasnike".\nTako se otvara prostor da medijska udruženja bliska vlastima dele novac svih građana kroz projektno\nfinansiranje, kaže Čabarkapa, tvrdeći da se to već potvrdilo.\nUčesnici protesta su nosili transparente "Odbranimo novinarstvo", "Zaštitimo medije" i "Ko su vlasnici medija u Srbiji?"\nProtestu SINOS i PROUNS, ispred zgrade Ustavnog suda, pristuvovali su poslanik Demokratske stanke (DS) Borislav Stefanović, gradski odbornik DS Zoran Alimpić, predsednica Demokratske stranke Srbije (DSS) Sanda Rašković Ivić, urednik "Nove srpske političke misli" Đorđe Vukadinović, kao i predstavnici sindikalnih organizacija više javnih preduzeća.


Stopa nezaposlenosti u EU 7,5 odsto, u evrozoni 8,3 odsto\nU odnosu na decembar 2019. godine, broj nezaposlenih u Uniji je povećan za 1,95 miliona osoba\nStopa nezaposlenosti u evrozoni ostala je u decembru prošle godine stabilna na 8,3 odsto u poređenju sa prethodnim mesecom, prema sezonski prilagođenim podacima, dok je znatno porasla u odnosu na decembar 2019, kada je iznosila 7,4 procenta, objavio je danas zavod za statistiku EU, Evrostat.\nNa nivou cele EU, decembarska stopa nezaposlenosti je bila 7,5 odsto, takođe nepromenjena u odnosu na novembar, ali znatno viša od 6,5 procenata koliko je iznosila u istom mesecu 2019, objavljeno je internet stranici Evrostata.\nPrema proceni statističara EU, u decembru je bilo 16 miliona nezaposlenih muškaraca i žena na nivou 27-članog bloka, od čega 13,67 miliona u evrozoni.\nMinistarka Mihajlović: Domaćinski ćemo upravljati mineralnim resursima\nU odnosu na decembar 2019. godine, broj nezaposlenih u Uniji je povećan za 1,95 miliona osoba, a u evrozoni za 1,51 miliona građana.\nKada je reč o mladima dobi ispod 25 godina, stopa nezaposlenosti u EU je u decembru porasla na 17,8 odsto sa nivoa od 17,5 procenata godinu dana ranije, a u zoni jedinstvene valute je povećana sa 18,1 na 18,5 odsto u navedenom periodu.\nU EU je u decembru bilo nezaposleno 3,13 miliona mladih, od čega 2,59 miliona u evrozoni.\nPanika dostiže vrhunac, čipova nema: Automobilska industrija na teškom udaru do 2024. godine!\nEU Evrozona Nezaposlenost


Autori: Luka Gorgolini, Džon Rid\nCena: 2.750,00 din.Cena sa popustom: 1.375,00 din.\nStranci o Srbiji u Velikom ratu I - komplet od 2 knjige količina\nStranci o Srbiji 1914–1918\nProkleti sa Azinare, Luka Gorgolini (252 str.)\nLuka Gorgolini savremeni je italijanski istoričar, vanredni profesor na univerzitetu u San Marinu. Slika koju je svojim obimnim istraživanjem uspeo da sastavi, jedna je od mnogih, malih isečaka Velikog rata. On se u svojoj knjizi opsežno bavi istraživanjem položaja italijanskih i srpskih ratnih zarobljenika, zatočenih u logoru na italijanskom ostrvu Azinara.\nZahvaljujući Gorgolinijevom istraživanju imamo priliku da shvatimo šta se na ovom ostrvu događalo od 1915. do 1916. godine. Obrađena su autobiografska svedočenja zarobljenika i čuvara, reportaže dopisnika raznih novina iz različitih zemalja, zatim izvori koji su zbog cenzure u vreme rata bili neobjavljeni, kao i nekoliko ratnih dnevnika i mnoštvo fotografija jednog italijanskog oficira.\nRat u istočnoj Evropi, Džon Rid (392 str.)\nPuna cena kompleta: 2.750,-\nCena s popustom: 1.375,-\nBudite prvi koji će napisati recenziju “Stranci o Srbiji u Velikom ratu I – komplet od 2 knjige”


Trenutno ste na stranici: Početna E-zine E-Zine broj 7 Vesti Neophodna održivost infrastrukturnih projekata\nKako je navela, Zeleni fond biće osnovan kao budžetski fond radi finansiranja pripreme, sprovođenja i razvoja programa, projekata i drugih aktivnosti u oblasti očuvanja, održivog korišćenja, zaštite i unapređenja životne sredine.\nGospođa Bogosavljević Bošković je dodala da su u proteklih 10 godina sprovedeni brojni infrastrukturni projekti u oblasti zaštite životne sredine, ali da su zbog njihove kompleksnosti, nedostatka kapaciteta i jasnog institucionalnog okvira uočeni brojni problemi pri njihovoj realizaciji. Istakla je da je pitanje održivosti infrastrukturnih projekata veoma važno u sektoru voda i podsetila da su se do sada projekti u vezi sa izgradnjom postrojenja za prečišćavanje otpadnih voda uglavnom finansirali iz donatorskih sredstava, tako da su se pitanja u vezi sa održivošću ovakvih projekata uglavnom rešavala na nivou pojedinačnih projekata, ali da će u narednom periodu biti sistemski regulisana.\nOna je navela da je za infrastrukturne projekte koji će biti realizovani u okviru decentralizovanog sistema upravljanja IPA fondovima (regionalni centar za upravljanje otpadom u Subotičkom regionu, postrojenje za preradu otpadnih voda u Raškoj) predviđeno potpisivanje ugovora sa krajnjim korisnikom kako bi se definisale obaveze lokalnih samouprava, resornog ministarstva i Ministarstva finansija u pogledu finansiranja i sprovođenja projekata. Dodala je i da su već urađeni ili u pripremi Memorandumi o razumevanju za projekte koji se finansiraju iz donatorskih sredstava kao što su Regionalni sistem za upravljanje otpadom „Duboko", Novi Sad i Kragujevac, zatim postrojenje za tretman otpadnih voda u Kruščici-Bela Crkva i Nišu.


I Hadžić privremeno na slobodi - 13.04.2015, Sputnik Srbija\nHaški tribunal prihvatio je žalbu bivšeg predsednika Republike Srpske Krajine Gorana Hadžića i doneo odluku o njegovom puštanju na privremenu slobodu. 13.04.2015, Sputnik Srbija\npolitika, vesti, hag, goran hadžić, haški tribunal\n20:50 13.04.2015 (Osveženo: 16:19 05.10.2015)\n© AFP 2022 / JERRY LAMPEN / POOL Goran Hadžić\nHaški tribunal prihvatio je žalbu bivšeg predsednika Republike Srpske Krajine Gorana Hadžića i doneo odluku o njegovom puštanju na privremenu slobodu.\nKako je saopšteno iz Tribunala, Hadžić treba da se vrati u Hag do kraja maja.\nOn će, kako se navodi u odluci Žalbenog veća, biti prebačen na aerodrom u Amsterdamu čim to bude bilo moguće, gde će ga sačekati predstavnik Vlade Srbije, na osnovu garancija Ministarstva unutrašnjih poslova.\nPeriod privremenog boravka na slobodi počinje kada Hadžić bude predat ovlašćenom predstavniku srpske Vlade, a završava se njegovim povratkom u Holandiju, kaže se u odluci.\nTokom boravka u Srbiji, Hadžić ne sme da napušta opštinu Novi Sad, a noću ne sme da izlazi iz kuće gde će ga svakodnevno posećivati predstavnici Ministarstva unutrašnjih poslova Srbije, koji će predavati pismene izveštaje sekretarijatu Tribunala o tome da li Hadžić poštuje dogovorene uslove.\nHadžić je dužan da preda sva putna dokumenta Ministarstvu unutrašnjih poslova Srbije i ne sme da ima kontakta sa žrtvama ili svedocima u svom procesu, takođe neće o tome razgovarati ni sa kim, uključujući medije, osim sa svojim zastupnikom.\nHaški sud je 16. marta odbio Hadžićev zahtev za privremeno puštanje na slobodu iz humanitarnih razloga — radi lečenja u Srbiji pošto mu je dijagnostifikovan rak u poslednjoj fazi.\nHadžić, bivši predsednik Republike Srpske Krajine, optužen je za zločine protiv čovečnosti i kršenje zakona i običaja ratovanja u Hrvatskoj od 1991. do 1995. godine.\nUhapšen je u julu 2011. godine na Fruškoj gori i izručen Tribunalu, gde se prilikom prvog pojavljivanja pred sudom izjasnio da nije kriv ni po jednoj tački optužnice.\nSuđenje mu je počelo 16. oktobra 2012. godine, a tužilaštvo je 9. aprila prošle godine završilo iznošenje dokaza.\nIzvođenje dokaza odbrane počelo je u julu.


Vesti - Dodeljene nagrade gradovima i opštinama za najbolje prakse u oblasti dobre uprave za 2018. godinu SKGO - Vesti detaljno\nDodeljene nagrade gradovima i opštinama za najbolje prakse u oblasti dobre uprave za 2018. godinu\nGrad Novi Pazar, opštine Ruma i Vlasotince i beogradska gradska opština Vračar, dobitnici su nagrada na konkursu za primere najboljih praksi u primeni principa dobre uprave tokom 2018. godine. Nagrade su dodelili Ministarstvo državne uprave i lokalne samouprave (MDULS) i Stalna konferencija gradova i opština (SKGO), na osnovu objavljenog javnog poziva, a iz sredstava Projekta „Unapređenje dobrog upravljanja na lokalnom nivou“ kao dela šireg programa „Podrška Vlade Švajcarske razvoju opština kroz unapređenje dobrog upravljanja i socijalne uključenosti – Swiss PRO“, koji realizuje Kancelarija Ujedinjenih nacija za projektne usluge (UNOPS) i SKGO.\nNa ovaj način, MDULS, SKGO i UNOPS, kroz program Swiss PRO i uz podršku Vlade Švajcarske, žele da kroz promociju najboljih praksi i predstavljanje ostvarenih rezultata na lokalnom nivou, promovišu dalji razvoj principa dobre uprave u radu lokalnih vlasti.\nUkupna sredstva za dodelu lokalnim samoupravama iznose nešto više od 10.000,00 EUR, a pobednici u svakoj od četiri oblasti predviđene konkursom, dobili su nagrade u vrednosti od preko 2.500,00 EUR.\nNagrada predstavlja vid finansijske podrške za unapređenje dobre uprave, odnosno sprovođenje aktivnosti ili pribavljanje dobara i usluga predloženih od strane dobitnika nagrada, koje je prethodno odobrila konkursna komisija.\nĐorđe Staničić, generalni sekretar SKGO, čestitajući pobednicima, rekao je da su ove nagrade izraz želja, potreba ali i rezultata gradova i opština i da je ceo projekat koji se tiče dobrog upravljanja, na ovaj način dobio svoj praktični izraz.\nU ime svojih lokalnih samouprava nagrade su primili Radmila Sarić (GO Vračar), Džemil Divanefendić (Novi Pazar), Marinko Đorđević (Vlasotince) i Saša Radivojević (Ruma).\nSaša Radivojević iz opštine Ruma istakao je da su sredstva povodom nagrade za transparentnost i učešće javnosti u radu lokalne samouprave iskorišćena za nabavku medicinske opreme za Dom zdravlja, od koje će najviše koristi imati upravo građani.\nRadmila Sarić, zamenica predsednika GO Vračar je, nadovezavši se na prethodno, istakla da su svoju nagradu za oblast ravnopravnosti i odsustva diskriminacije iskoristili za senzorna vrata i taktilne staze u renoviranom Domu zdravlja.\nDžemil Divanefendić, načelnik gradske uprave Novog Pazara istakao je da nagrada za oblast efikasnosti i delotvornosti predstavlja pozitivni efekat projekta elektronske pisarnice, a dobijena oprema će doprineti efikasnijem i transparentnijem radu uprave i podizanju kvaliteta pruženih usluga građanima.\nMarinko Đorđević, predstavnik opštine Vlasotince koja je dobila nagradu u oblasti odgovornosti i vladavine prava, najavio je skorašnje otvaranje jedinstvenog upravnog mesta u ovoj opštini i naglasio da će se upravo dobijena oprema iskoristiti za opremanje i efikasan rad zaposlenih koji će raditi na upravnom mestu.


Moguće je da ga je `ponelo` to što su guverneri-demokrate iz Severne Karoline, Konektikata, Njujorka i Nju Meksika naglašavali da se zalažu za „pravo svakog čoveka na abortus“… Američki predsednik Džo Bajden gotovo svaki dan nadmaši poneki svoj „rekord“. Samo…\nPredsednik Aleksandar Vučić rekao je, po dolasku na Samit EU, da je došao u Brisel da razgovara sa evropskim prijateljima o budućnosti Srbije i regiona. Na pitanje šta očekuje od današnjeg sastanka, rekao je „ništa“, a na to da li…\nGlavni i odgovorni urednik NIN-a Milan Ćulibrk ocenio je u Novom danu TV N1 da su pregovori o budućnosti radnika Fijata u Kragujevcu počeli prekasno, i da je država kao trećinski vlasnik u toj fabrici, još pre pet godina morala…\nMinistar odbrane Srbije Nebojša Stefanović izjavio je da “novi talas laži” protiv njega plasiraju bivša državna sekretarka MUP Dijana Hrkalović i “deo medijske mašinerije koja je u vlasništvu najbližih saradnika Veljka Belivuka”. “U narednih 48 sati odgovoriću na sve laži…\nDijana Hrkalović, bivša državna sekretarka u Ministarstvu unutrašnjih poslova Srbije, koju Tužilaštvo za organizovani kriminal tereti za trgovinu uticajem u dva slučaja, a kojoj je nedavno mera kućnog pritvora zamenjena merom zabrane napuštanja boravišta, rekla je da je bivši ministar…\nProsečna plata u Srbiji u martu naredne godine biće 710 evra, a minimalac veći za do 14 odsto, najavljuje predsednik Aleksandar Vučić. Kaže i da će penzije od januara da budu veće za minimum 18 odsto, kao i da će…\nMoguće je da ga je `ponelo` to što su guverneri-demokrate iz Severne Karoline, Konektikata, Njujorka i Nju Meksika naglašavali da se zalažu za „pravo svakog čoveka na abortus“… Američki predsednik Džo Bajden gotovo svaki dan nadmaši poneki svoj „rekord“. Samo što je upozorio muškarce u Sjedinjenim Državama da i na njima može biti oduzeto pravo […]\nUpdated: 2 јула, 2022 — 7:14 am\nPredsednik Aleksandar Vučić rekao je, po dolasku na Samit EU, da je došao u Brisel da razgovara sa evropskim prijateljima o budućnosti Srbije i regiona. Na pitanje šta očekuje od današnjeg sastanka, rekao je „ništa“, a na to da li se uplašio dolaska u Brisel, kao što su neki tvrdili, poručio je da su prošla […]\nUpdated: 23 јуна, 2022 — 1:47 pm\nGlavni i odgovorni urednik NIN-a Milan Ćulibrk ocenio je u Novom danu TV N1 da su pregovori o budućnosti radnika Fijata u Kragujevcu počeli prekasno, i da je država kao trećinski vlasnik u toj fabrici, još pre pet godina morala da inicira razgovore o proizvodnji novog modela. Član radne grupe za radnike Fijata i predsednik […]\nMinistar odbrane Srbije Nebojša Stefanović izjavio je da “novi talas laži” protiv njega plasiraju bivša državna sekretarka MUP Dijana Hrkalović i “deo medijske mašinerije koja je u vlasništvu najbližih saradnika Veljka Belivuka”. “U narednih 48 sati odgovoriću na sve laži koje su o meni izrečene, koristeći samo istinu i argumente, kao što sam i do […]\nUpdated: 20 јуна, 2022 — 2:57 pm\nDijana Hrkalović, bivša državna sekretarka u Ministarstvu unutrašnjih poslova Srbije, koju Tužilaštvo za organizovani kriminal tereti za trgovinu uticajem u dva slučaja, a kojoj je nedavno mera kućnog pritvora zamenjena merom zabrane napuštanja boravišta, rekla je da je bivši ministar policije Nebojša Stefanović „ostvarivao neovlašćeni uvid u sadržaj telefonske komunikacije Aleksandra Vučića i članova njegove […]\nUpdated: 19 јуна, 2022 — 2:25 pm\nProsečna plata u Srbiji u martu naredne godine biće 710 evra, a minimalac veći za do 14 odsto, najavljuje predsednik Aleksandar Vučić. Kaže i da će penzije od januara da budu veće za minimum 18 odsto, kao i da će se povećati zarade u javnom sektoru. Namirnice su poslednjih meseci sve skuplje, pa je na […]\nHolding korporacija Krušik, zbog čijeg poslovanja je Tužilaštvo za organizovani kriminal pokrenulo pretkrivični postupak pre dve i po godine, nastavila je da obara neslavne rekorde i prošlu godinu završila je sa neto gubitkom većim od dve milijarde dinara ili 17,5 miliona evra, piše nedeljnik NIN u današnjem broju. Kako se navodi, u Godišnjem finansijskom izveštaju […]\nUpdated: 13 јуна, 2022 — 10:07 am\nGrčki premijer Kirjakos Micotakis izjavio je u Solunu na samitu Procesa saradnje u jugoistočnoj Evropi (SEECP) da bi 2033. godina trebalo da bude rok za pristupanje svih zemalja Zapadnog Balkana Evropskoj uniji. U okviru Samita Procesa saradnje u jugoističnoj Evropi u Solunu, predsednik Aleksandar Vučić prisustvovao je radnoj večeri, koju je Kirjakos Micotakis priredio za […]\nUpdated: 12 јуна, 2022 — 8:09 pm\nIako je šef odborničke grupe SNS-a u Skupštini Beograda Aleksandar Mirković najavio da će ime kandidata za gradonačelnika saopštiti u roku od 48 sati, ono je već poznato. To je Aleksandar Šapić, dosadašnji predsednik opštine Novi Beograd. Da je tako, postalo je jasno kada je Marija Zdravković, direktorka KBC „Bežanijska kosa“, podnela ostavku na mesto […]\nNakon višesatne rasprave na Konstitutivnoj sednici skupštine grada Beograda, za predsednika je tradicionalno izabran kadar Socijalističke partije Srbije (SPS) i višegodišnji čuvar ove funkcije Nikola Nikodijević. Vlast ima 57 mesta, a opozicija u nekoliko odborničkih grupa ukupno 53. Za izbor Nikodijevića glasali su samo SNS, SPS i jedan preletač iz redova POKSa. Samostalni odbornik u […]\nUpdated: 12 јуна, 2022 — 11:19 am


Kolundžija: Srbija ne pamti svoju istoriju, posebno Veliki rat - juGmedia\nDirektor izdavačke kuće Prometej iz Novog Sada Zoran Kolundžija ocenio je danas u Leskovcu da Srbija ne pamti svoju istoriju, da domaći istoričari često citiraju nerelavntne izvore, a strane kolege iskrivljuju činjenice, pa tako pokret Mlade Bosne upoređuju sa teroristima Al Kaide.\nKolundžija je na promociji edicije “Srbija 1914-1918” ove izdavačke kuće ocenio u leskovačkom muzeju i da moćni nacionalni servis RTS nije kao medij dovoljno moćan kada je popularizacija knjiga u pitanju, posebno tematike koja govori o srpskoj istoriji.\nU okviru promocije, koju su u saradnji održale ove dve kulturne institucije, leskovački muzej i izdavačka kuća, Kolundžija je održao predavanje na kome je predstavio izdanje, upoznao prisutne sa radom izdavačke kuće i dotako se važnih pitanja srpske istoriografije.\n“Ovo izdanje od tri “kola” po sto knjiga, posvećeno je Prvom svetskom ratu” , rekao je Kolundžija i dodao da je čitava priča oko zbornika započela 2014., povodom obeležavanja stogodišnjice od početka Prvog svetskog rata, kada su na sajmu sa knjigom Tomislava Kneževića, dobili nagradu, a kasnije je nastala ideja da se u saradnji sa RTS, to objavljuje.\nKolundžija kaže da je taj deo srpske istorije zapostavljen, a da ima dosta toga što se do sada uopšte nije učilo, te upoznaju publika sa starim i novim delima i autorima.\n“Nacionalna istorija je do 1990. bila potpuno zapostavljena, tek nakon tog perioda, istoričari počinju da izrađuju naučna izdanja ove tematike i bave se srpskom istorijom” , objašnjava Kolundžija.\nPričajući o knjigama koje se bave tematikom srpske istorije, Kolundžija kaže da je primetio kod stranih istoričara, posebno, prezentovanje činjenica na vrlo propagandan način. U vezi sa tim pomenuo je profesora istorije sa Univerziteta Kembridž, Kristofera Klarka, koji je “mladobosance” i čitav pokret za oslobođenje, uporedio sa teroristima Al Kaide.\n“Na naučnom skupu u Beogradu je bio i Klark, i izvinio se za to što je napisao. Takav pristip se može objasniti tezom da moćne ekonomske zemlje kojima je tesno tržište, pokušavaju da prošire svoju moć. Oni će teško promeniti svoje mišljenje, a mi treba na osnovu činjenica i podataka da štitimo naše interese” , rekao je Kolundžija.\nOn je pomenuo i nemar samih istoričara i naučnih radnika koji se bave istorijom Srbije, način na koji interperetiraju pojedine događaje i autore koje uzimaju kao relevantne izvore.\nU okviru ove edicije, postoji knjiga istoričara Miloša Kovića, koja se detaljnije bavi Gavrilom Principom i mladobosancima, zatim knjiga “Srbija i Balkan”, Dušana Batakovića, koja govori o zločinima koje je počinila bugarska vojska u ratu, kao i prevod savremenog grčkog istoričara Lukijanosa Hasijatisa.\nKolundžija je pomenuo da je prilikom gostovanja austrijskog reditelja Roberta Gokla u Novom Sadu, prikazan film “Put u rat”, koji govori o nezakonitom upadu Austrije na teritoriju druge države, tematika je, takođe, vezana za Prvi svetski rat, a Gokl je koristio istraživanja savremenog austrijskog foto-istoričara.\nIzdavačka kuća Prometej, poklonila je deo knjiga ove edicije deci u Leskovcu.\nUhapšen zbog 54 grama marihane\nHvala gospodinu Kolundziji.U pravu je kad kaze da smo zapostavili nacionalnu istoriju pogotovu,,Veliki rat,,koji mnogo toga krije u sebi a sto mi Srbi ne zelimo da vidimo.Zasto?Odgovor je u Bosanskom lobiju sada,pre njih u Crnogorskom pre njih u komunistickom lobiju.Na nama je da se izborimo da saznamo istinu o ,,Velikom ratu,,Tada cemo poceti vise da cenimo sebe i shvatitida je potrebno bar da budemo ravnopravni u vodjenju nase Srbije.Dotle neko drugi je pametniji,hrabriji,strucniji…a mi Srbi narocito juznjaci,radicemo u neke Jure,Dzinsije..u plastenike i glasati za njih.Pitam se DOKLE?